open-index/open-wikipedia-markdown huggingface dataset:
張織雲

**張織雲**（）原名**張阿善**（阿喜），係中國電影女演員。佢係廣東番禺人，細個搬上海住。1920年代，佢係中國第一代女明星之一，亦係第一位中國影后。

## 電影皇后
張織雲細細個嘅時候，阿爸過身，屋企艱難，中學未畢業就輟學，生活由養母支持。

1924年初，顧肯夫、陸潔、卜萬蒼等人創辦大中華影片公司，登報紙招演員，借申報館信箱來收件。10日後，電影公司開箱檢驗，收到萬幾張女子相片，但係冇一位啱心水。有人呢下話俾電影公司知，報館某記者自己開過信箱，揀咗啲靚相走。顧肯夫交涉，記者交返10張出來，其中一張即係張織雲倩影。張其實唔係特別靚，不過因此受到重視，錄用之後入學校培訓。佢做咗無聲片《人心》、《戰功》嘅女主角。1925年轉入明星影片公司，主演《可憐的閨女》、《新人的家庭》、《空谷蘭》等。1926年，上海新世界遊藝場選「電影皇后」。喺12位入選女演員之中，張攞到2146票而當選，成為中國第一位電影皇后。

1927年，張同有錢佬唐季珊去美國結婚，後被抛棄。1934年，佢同周孝伯同居，立下婚約。3個月後佢因為周出軌而告上法庭，卒之解除婚約。

1933年，明星影片公司以佢嘅遭遇拍攝《失戀》，由佢本人主演。

## 淡出影壇
1934年張織雲南下香港，同一位蔡醫生相交，生咗一個女。1935年參演有聲片《新桃花扇》。1937年參加拍攝粵語片《天之驕女》。

二戰結束後，張生活幾落拓。佢個女1952年喺香港嫁畀中區一間五金舖老細個仔，親家有時接濟佢。1953年12月，時年48歲嘅張織雲喺香港嫁畀52歲嘅張永明。

1963年11月2號，張織雲喺香港病逝。

## 參考
棣棠

**棣棠**（；學名：**）係薔薇科棣棠屬嘅落葉灌木，亦係棣棠屬嘅唯一植物。喺中國廣東、湖南、湖北、四川、河南、甘肅、北京、雲南、貴州、浙江、安徽、陝西、江西、天津、福建、及日本地區都搵到。

## 樣
植株高1～2m，細枝有棱，綠，冇毛。葉三角形到蛋形，先端漸尖，基部近似圓形；葉柄雖冇毛但有托葉。花單生，多數生喺側枝頂，冇毛；花瓣黃，闊橢圓，入面有好多條花芯，長度介乎花瓣嘅½長度。果屬瘦果，黑兼冇毛，有萼裂片。

## 用途
植株一般用嚟做公園嘅觀景植物同盆景植物。佢嘅花、枝、葉可以拎嚟做藥。

## 連出去
* 棣棠花 認識植物
* 棣棠花的功效与作用 苹果绿养生网

類:薔薇科
類:落葉植物
類:灌木
類:花卉
類:藥用植物
2018年大阪地震

:&nbsp;除非特別寫明，否則本文所有時間都係以UTC+9時間為準。

**2018年大阪地震**（），係一次2018年6月18號喺日本大阪府北部發生嘅地震，震央喺北緯34.83度、東經135.61度，震級係 6.1級，震源深度大約13公里。

日本氣象廳指出，爾次地震係一場逆沖型地震。喺爾次地震入面，大阪府、京都府、滋賀縣、兵庫縣、奈良縣有明顯震感。日本氣象廳喺大阪府北部觀測到最大震度6弱。地震造成震區至少5人死亡、423人受傷，幾萬間民宅停水停電。據日本放送協會報道，呢一次係大阪府自1923年以來觀測到烈度最大嘅地震。

## 參考資料

類:2018年地震
費蘭度德拉魯亞

**費蘭度·德拉魯亞·布魯諾** （，）係阿根廷律師同政治人，喺1999年至2001年期間擔任阿根廷總統。

## 個人榮譽
*  中國人民大學名譽博士（2000年9月份）

## 攷

類:阿根廷律師
香港聯合船塢

**香港聯合船塢**係香港一間船塢，喺新界青衣島西北部，創立時由太古公司同長江和記實業有限公司共同擁有，主要從事拖船、打撈服務、修船、機電工程及汽車服務。

香港聯合船塢前身係喺香港島鰂魚涌嘅太古船塢，以及位於九龍紅磡嘅黃埔船塢。呢兩間船塢分別喺1970年代同1980年代拆卸，之後喺青衣合作開設香港聯合船塢。

香港聯合船塢位處青衣島茜草灣之西北，面對馬灣海峽，鄰近青衣蜆殼油庫及青衣西北交匯處。

2021年，長和買埋太古嘅嗰一半股權，聯合船塢成為長和全資附屬公司。

2023年，長和向城規會申請將船塢用地改為起超過萬五伙公私營住宅嘅大型社區。

## 交通

## 出面網頁

* 香港聯合船塢集團
王良

**王良**可以係：

## 人物
* 王良 (春秋)，春秋時期晉國公卿趙襄子個馬車夫，駕馭馬車好叻。
* 王良 (漢)，字仲子，漢朝東海蘭陵（今山東蒼山縣）人，官至大司徒司直。
* 王良 (洪武)，字天性，祥符人。洪武末年，累官僉都御史。
* 王良 (白蓮教)，明朝山西白蓮教首腦，同李鉞一樣係農民起義軍人物。
* 王良 (清)，清朝水師統兵官。
* 王良 (紅軍)（1905－？），原名王化賅，字傅良，四川綦江人，紅軍初期將領。
* 王良 (山東)，現任中共萊蕪市委書記。

## 天文
* 王良 (天文)，又叫做天駟、天馬，中國古代星座名。

## 睇埋

* 王艮
余達之

**余達之**（）係香港生意人同政治人物，做過市政局議員，有「糖薑大王」之稱，亦係九龍塘又一村嘅主要開發者。又一村最長嗰條馬路達之路就係以佢命名，紀念佢對香港工業嘅貢獻。

余達之喺香港出世，1928年喺馬來亞返香港，出任江利洋行董事長。

余達之從南洋引入當地有名嘅糖薑，令佢發達。1937年佢接辦濟隆糖薑公司，成為董事長兼總經理。

1969年5月15號，余達之過身。5月17號喺九龍殯儀館出殯，各界人士到場致祭者千幾人。港九18個社團喺6月8號下晝3點喺九龍舉辦追悼會，由中華廠商聯合會會長莊重文主持。

## 參考

類:香港生意人
類:前市政局議員
王良 (春秋)

**王良**係春秋時期晉國公卿趙襄子個馬車夫，馭馬十分之叻。喺晉陽之戰，佢帶著張孟談突圍去遊說韓、魏兩軍。廿八星宿嘅奎宿，有個幫天子駕車嘅星官，就係以佢來命名。
滬太路

**滬太路**，又叫**滬太公路**，係上海到太倉嘅公路。條路1921年整好，係最早嘅上海到外地嘅公路。由上海火車站（新客站）北面開始，經過大華新村、大場、顧村、劉行、羅南、羅店、瀏河到太倉。滬宜公路整好之後，去太倉啲車都會改行滬宜公路，不過去海門、啟東嘅車仲係會行滬太路。
滬南公路

**滬南公路**，又叫**滬南路**，係一條上海至南匯嘅公路。向南邊行，過咗龍陽路開始叫滬南路，塘橋至龍陽路嗰橛叫浦建路，塘橋擺渡口至浦東南路嗰橛叫塘橋新路。滬南路經南浦大橋接駁浦西。從塘橋開始數，一路經過塘橋、嚴橋、花木、北蔡、蓮溪、御橋、康橋、周浦、下沙、新場到惠南。
Tha Sadet市場

**Tha Sadet市場**（，或）係泰國廊開府一個大笪地雜貨市場。呢個市場喺正泰國同老撾嘅界河岸邊。

## 出面網頁
*
*
*
*《曼谷郵報》旅遊副刊：Tha Sadet Market
刺柏

**刺柏**（；學名：**'），又嗌**香柏**（）、**草綠柏**（）、**杉柏'''（），係柏科刺柏屬嘅常綠喬木或灌木，喺中國大陸西南地區、陝西、甘肅、青海、安徽、華東三省、福建、臺灣、江西、湖北、湖南、西藏等地、歐洲、北非、北美地區先至搵到。

佢既係城市嘅淨化環境植物之一，又係城鄉綠化地帶同鄉下建設入面最先揀嚟種嘅植物。

## 樣
植株高12m，樹皮啡色，胸徑3.5m；樹冠似圓柱或塔形；枝條向下沊。葉一年四季都係綠色，三葉輪生，樣似帶刺或披針嘅條形，長12～20mm，好少見有32mm長。花樣似圓波子噉或橢圓，長4～6mm。果屬球果，有些少似隻乒乓波或超細橄欖波，長7～10mm，直徑6～9mm，熟時變淡啡紅或藍黑。

## 用途
植株多數都喺路邊、市區啲街心、公園攞嚟做綠化用樹，亦可以用嚟做園林觀景植物。不過多數喺高速公路隔籬或周邊攞佢做綠化帶。佢嘅籽可以做藥，喺歐洲當地成日攞佢啲籽嚟做煮肉嘅調味料。

## 連出去
* 
* 臺灣刺柏 認識植物
* 刺柏Juniperus formosana Hayata 臺灣國家公園
* 刺柏 中醫百科

類:刺柏屬
類:四季常綠植物
類:喬木
類:灌木
類:淨化環境植物
類:觀葉植物
類:藥用植物
杭州鼓樓

**杭州鼓樓**係浙江杭州一棟建築，喺吳山東邊，河坊街旁邊。原先嘅古建築係明嘉靖年起嘅，文革嗰時拆晒。2001年，杭州為咗「創建文化名城」，決定重建，即係而今見到嘅假古董。鼓樓周圍係城隍山（吳山天風），風景十分之好。
明星三缺一

《**明星三缺一**》係一隻蔴雀電腦遊戲，臺灣鈊象電子（IGS）開發嘅，以㜺鬼抵死嘅動畫出名，喺兩岸三地幾受歡迎。遊戲包含好多個遊戲角色，都係卡通版嘅唐人藝人。有得打十三章同十六章蔴雀。

## 出面網頁

* 鈊象電子
* Game 淘遊戲台灣官方網站
* Game 淘遊戲中國官方網站
* 新明星三缺一介紹
* 明星三缺一影片

類:蔴雀遊戲
類:電腦遊戲
類:單機遊戲
景教

**景敎**（虔貞教）係喺唐朝時傳入中國嘅東方教會（今日嘅東方亞述教會），即歷來被誤稱作聶思托里派敎會（）嘅宗派，屬嘅東派分支，係最早進入中國嘅基督宗敎敎派。該派敎會喺中國嘅傳播可大致分為兩個時期：第一期自公元7世紀首次抵達長安，獲唐太宗優待得以傳佈，至公元9世紀唐武宗滅佛，景敎亦受到連纍而日漸式微；第二期始於13世紀元朝建立後，景敎喺中國再度興盛，直至明朝建立為止。

雖然喺唐時信徒多為西域，卻亦有「法流十道，寺滿百城」嘅盛況。並同祆敎、摩尼敎合稱「唐代三夷敎」。景敎最知名嘅文物當係出土於西安嘅《》。9世紀嘅一部地理著作，提到成都亦有一塊景敎碑。

## 名稱
景敎初入唐朝時，因當時東方教會嘅大本營喺波斯薩珊帝國，所以畀人叫做「波斯經敎」、「大秦敎」，後改名「景敎」，「景」有「光明」之意。西安景敎碑有云：「眞常之道，妙而難名，功用昭彰，強稱㬌敎。」香港大學美術博物館總監羅諾德（）話，景教呢個名有兩重意思，第一係指「光明嘅宗教」，另外則取「景仰」噉解，有敬畏上帝之意。

## 簡史
將東方教會傳入中國嘅係敍利亞宣教士阿羅本，佢喺公元635年抵達唐都城長安，唐太宗遣宰相房玄齡至西郊迎賓入內。太宗考查教義後，下令喺義寧坊造大秦寺一所。景教碑載：「大秦國大德阿羅本，遠將經像，來獻上亰。詳其教旨，玄妙無為，觀其元宗，生成立要。詞無繁說，理有忘筌。濟物利人，宜行天下。」唐高宗時，阿羅本獲封「鎭國大法主」，並下詔喺諸州建景寺，寺內亦懸掛唐朝歷代帝王像，令景教廣泛流傳。至唐代宗、德宗時，靈武、成都、廣州等大城亦建有大秦寺。德宗建中二年（公元718年），立《大秦景教流行中國碑》，記錄咗景教喺中國嘅傳佈歷程。碑上有楷書三十二行，行書六十二字，共1780個漢字同埋幾百個。唐武宗年間，因皇帝尊奉道教，下敕滅佛，其他宗教亦受連纍，令景教迅速衰落。

12至13世紀嘅蒙古地區重有好多景教團體，例如、、三部族都信景教，忽必烈母后係出自克烈部嘅著名景教徒。元朝立國後，大量色目人來到中國令景教信徒回升。福建泉州發現好多元朝景教文物，可知嗰度係當時南方景教嘅中心，馬哥孛羅喺佢嘅遊記中都有記載佢所見到嘅元朝景寺同景教徒。知名景教信徒有，佢曾自汗八里出使歐洲；生於汗八里嘅，後來做咗東方教會嘅。

## 景教喺香港
2010年11月5號，東方亞述教會加州區主教到訪香港並喺信義宗神學院明節堂以亞述教會嘅擧行咗聖餐禮。羅奕話盼望將來有機會令東方亞述教會重返中國。

2015年6月10號，喺香港大學美術博物館擧辦咗「元代景教銅牌展」，同時擧行為期三日嘅「景教國際學術會議」。

## 經卷

以下都係唐朝所譯經卷。
; 教義
* 《》（由以下嘅三部組成）
** 《一天論第一》
** 《喩第二》
** 《》
* 《》
* 《》

; 禮儀
* 《尊經》
* 《》
* 《》
* 《》

; 冇流傳至今嘅經卷
* 《渾元經》，即《創世記》
* 《牟世法王經》，即《摩西五經》
* 《多惠聖王經》，即《詩篇》
* 《刪河律經》，即《撒迦利亞書》
* 《阿思瞿利容經》，即《福音書》
* 《傳化經》，即《使徒行傳》
* 《師利海經》，即《》
* 《寳路法王經》，即《保羅書信》
* 《啓眞經》，即《啓示錄》

## 譯名解釋
* 阿羅訶，即上帝
* 彌施訶，亦作「彌師訶」、「彌尸訶」、「迷詩所」，即彌賽亞
* 移鼠，即耶穌
* 涼風，亦作「淨風」，即聖靈
* 末豔，即聖母瑪利亞
* 伊利耶，即以利亞
* 瑜罕難法王，即聖約翰
* 盧伽法王，即聖路加
* 摩矩辭法王，即
* 明泰法王，即聖馬太
* 牟世法王，即摩西
* 多惠法王，亦作「多惠聖王」，即大衞王
* 寶路法王，即聖保祿
* 岑穩僧伽法王，即聖伯多祿
* 賀薩耶法王，即
* 報信法王，即施洗約翰
* 娑殫，即撒旦
* 述難，即約旦河
* 烏梨師斂，即耶路撒冷

; 存疑
* 烏沙那，疑係和散那
* 沙羅，疑係所羅門王
* 彌沙曳法王，係大天使米迦勒？定係？

## 睇埋
* 
* 
* 
* 
* 
* 
* 藏經洞基督像
* 高昌景教教堂壁畫

## 攷

## 相關書目
* 
* 
* 
* 
* 
* 
* 

## 出面網頁
* 
*  上面嘅 唐代景教鍍金銅十架
寺區

**寺區**（），戰國時期越國重臣，官拜大夫，輔佐過越王翳、錯枝、無餘等。

寺區喺越國做官嗰陣，越國已經開始衰落。越王朱勾政變，謀殺咗佢阿爺越王不壽，奪取王位，就噉種低之後越國内亂嘅禍根。朱勾死後，佢個仔翳繼位。越國國力一路衰敗，越王翳唯有將都城由琅琊遷返江南嘅吳（今蘇州）。喺越王翳晚年，越國國勢進一步惡化，卒之俾自己個仔諸咎殺咗，發動政變。不過政變第二年就俾大夫寺區平定，諸咎被除。越國立錯枝做越王。但錯枝因為越國内亂，之前三個國君越王不壽、翳、諸咎連續被殺，佢驚，走咗去丹地一個山洞度匿埋。寺區就用煙熏，逼佢出來，推舉佢做越王，但錯枝一直努力推避王位。第二年，卿大夫寺區又立無餘做越王。

寺區有一個兄弟，但姓名已無從稽考。無餘十二年（公元前364年），寺區個兄弟殺咗越王無餘，俾無顓成為越王。
小楊生煎

**小楊生煎**（；吳語通拼（上海話）：siauyan santsie）係21世紀初上海一檔比較出名嘅中式快餐連鎖舖，主要賣生煎包。呢檔嘅特色係啲生煎包大隻、多汁，同第啲檔口傳統嘅生煎包相比，小楊生煎嘅大兩倍左右。因為啲包大隻，一啲上海本地人食唔慣，認為小楊生煎商業味道太濃，淨係𢬿來氹外地人。另外，小楊生煎啲包包皮脆嫩鬆軟，好似用爐焗過噉。

小楊生煎喺吳江路小食街發圍。創始人楊利朋，係知青嘅細路，白手興家。
新站村

**新站村**（）係中國村名，可以係：
*吉林省
**吉林市蛟河嘅村，請睇《新站鎮》
**長春榆樹嘅村，請睇《太安鄉》
*黑龍江
**大慶肇源嘅村，請睇《新站鎮》
**牡丹江穆棱嘅村，請睇《馬橋河鎮》
*遼寧錦州凌海嘅村，請睇《雙羊鎮》
*河南周口淮陽嘅村，請睇《新站鎮》
*山西大同新榮區嘅村，請睇《西村鄉》
*河北唐山灤縣嘅村，請睇《古城街道》
*四川德陽中江嘅村，請睇《回龍鎮》
*浙江衢州常山嘅村，請睇《青石鎮》
*甘肅定西通渭嘅村，請睇《華家嶺鎮》
*內蒙古呼倫貝爾扎蘭屯嘅村，請睇《成吉思汗鎮》
大戢山

**大戢山**係長江口外東南海域一個島，屬嵊泗縣洋山鎮。呢個島地處長江口同杭州灣交匯處，上海蘆潮港同嵊泗泗礁島之間。

清同治八年（1869年），山巔起咗一座燈塔，係中國起嘅最古老沿海燈塔之一。
泥城之戰

**泥城之戰**係晚清年代上海租界同清國軍隊爆發嘅一場戰爭。呢仗俾租界贏咗。

1853年3月，太平天國佔領南京。4月12號，上海租界嘅外國人作出反應。喺英、法、美三國領事倡導下，佢哋召開上海租地西人大會，決定畀僑民組織萬國商團（義勇隊），奉行武裝中立方針，以維護租界安全。1854年4月4號，清軍想經租界進攻佔領上海縣城嘅小刀會。萬國商團多得英、美海軍幫手，武力阻止清軍過界，史稱泥城之戰。

類:上海史‎
二球懸鈴木

（學名：**'），又嗌**英國梧桐'''（），係懸鈴木科懸鈴木屬嘅落葉喬木，喺中國大陸華南、華中同東北地區、歐洲、北美地區先至搵到。

佢亦係城市嘅淨化環境植物之一同行道樹。

## 樣
植株高30～39m到，樹皮光滑，樹冠比較大。葉闊蛋形，羽狀淺裂，樣有啲似加拿大國旗中間個符號噉，長10～24mm，闊12～25cm。花單生，花瓣似圓角長方形，長度比萼片多一倍。果屬堅果，有刺，樣似波子，直徑25mm。

## 用途
植株多數都喺路邊、市區啲街心、公園、工廠周邊攞嚟做綠化用樹。佢喺吸收H<sub>2</sub>S、SO<sub>2</sub>、Cl<sub>2</sub>等有毒氣體。啲葉可以做牲畜嘅飼料。植株亦可以用做食用菌培養基。

## 連出去
* 二球懸鈴木 樹木谷
*  二球悬铃木 Platanus acerifolia Willd. 中国植物志

類:懸鈴木屬
類:落葉植物
類:喬木
類:淨化環境植物
類:觀葉植物
類:行道樹
類:飼料
源氏

**源氏**係廣東特有嘅姓氏，呢個姓嘅後人都來自廣東鶴山龍口鎮霄鄉村。而今村入邊有一千幾人姓源，世界各地仲有二千幾人。源氏始於北魏秃髮鮮卑源賀，所以係鮮卑人後裔。《魏書》、《北齊書》、《隋書》、《唐書》記載嘅源氏族人，就係鶴山源氏祖先。

## 源氏大宗族譜
1997年，源氏搵返散失多年嘅《源氏大宗族譜》。從中查到「源族受姓始於北魏……」，進一步證實霄鄉源氏係鮮卑後裔。
左氏

**左氏**係中國比較古老嘅唐人姓氏之一，喺《百家姓》排第187位。

## 歷史名人

* 左思，晉朝文學家。
* 左光斗，明朝天啟年東林黨烈士。
* 左宗棠，清代湘軍名將。
禤氏

**禤氏**，係中國姓氏。唔屬於《百家姓》，比較罕見。

## 現代名人
* 禤偉玲（1961–），澳門賭王何鴻燊四太太。
* 禤泳倫（1994–），澳門女歌手。
* 禤素來，馬來西亞女作家，喺馬六甲出世，2007年任職聯合國特遣北約維和部隊隨軍翻譯，作品包括《戰地情書》、《隨軍翻譯》。

## 參考
鹹肉菜飯

**鹹肉菜飯**係江浙地區一款飯餸。發源地唔知係邊，但係上海賣鹹肉菜飯嘅餐廳多數都打住「徽州」或者「黃山」招牌。呢一味飯，係將青菜同鹹肉整碎，落米一齊煮熟變成飯，配鹹肉湯或者骨湯，幾惹味，符合吳越地區口味。

## 做法
# 鹹肉一嚿（要預先浸開），青菜適量。
# 鹹肉切粒，青菜切條（梗切細條啲，葉切大條啲）。
# 生薑斬成沫，用少少水浸一浸。（鹹肉有一陣鹹肉嘅腥氣，所以要用薑去辟味）。
# （至關鍵一步）鑊度唔使畀油，開中火，炒鹹肉，炒到乾身、鬆起。灑啲生薑水、兩羹油，繼續炒，炒到鹹肉好勻旬噉上晒油之後，開大火，落菜，翻炒幾下（千祈唔好炒得太耐炒到啲菜熛晒水）。淋啲油即可。
# 長粒糯米同普通米一比一比例撈埋，洗乾淨。將炒好嘅鹹肉同米、剩低嘅生薑水撈勻。
# 水嘅比例要把握好，因為青菜仲會熛水，所以落水落到啱好浸過米面就夠，唔使驚啲飯硬。用電飯煲個話，煮熟跳掣之後，焗10分鐘就得。

## 睇埋
*菜飯
古前斯基

**皮德羅·柏保路·古前斯基** （，）係秘魯經濟學家同政治人，喺2016年至2018年期間擔任秘魯總統。

## 睇埋
*藤森特赦風波
*第35屆秘魯總統選舉

## 出面網頁
水資源

**水資源**（粵拼：seoi2 zi1 jyun4）指可能對人類有用嘅天然水資源。水－一氧化二氫（化學式：）－係一種對人類嚟講好有價值嘅物質，喺屋企、工業、農業、同休憩等嘅活動嗰陣都要用到，而事實係，有生命嘅嘢，包括咗各種嘅動植物，冚唪唥都係要有水先至可以生長同繁殖嘅。

喺地球上面 97% 嘅水都係鹹水，得嗰 3% 嘅係淡水，而呢啲水當中有差唔多 3 分之 2 係雪住咗喺冰川或者極地嘅冰嗰度嘅。淨低冇雪住嘅淡水就主要會喺地下水嗰度揾到，得好少量嘅存在喺地表或者大氣入面。

淡水係一種可再生資源，而人人都有權使用水－即係所謂嘅「水利權」。但係有跡象顯示，世界上嘅地下水供應穩定噉下跌緊，尤其係喺亞洲、南美、同北美，而啲科學家仲喺度研究緊呢個現象會唔會自然噉恢復，以及生態系統係咪受到威脅。

## 淡水邊度嚟

### 地表水

地表水（Surface water）指緊喺河、湖、或者淡水濕地嗰度揾到嘅水。成個地球上面嘅地表水形成一個複雜嘅系統：地表水會自然噉因為流落海、蒸發、蒸發散、同地下水補給等嘅原因而冇咗，但係又會由降水嗰度補充返，所以喺每個時間點，地球上地表水嘅總量係由好多因素話事嘅－好似係湖同濕地呢啲地方嘅容量、地表水下面嗰啲泥土有幾畀水過到、降水嘅時間、同埋蒸發率呀噉。

人類嘅活動對呢個系統可以造成好大嘅衝擊。人類成日都會起一啲好似水壩等嘅結構嚟提升地表水嘅量，以抽乾啲濕地嘅方法嚟令地表水量減少，再唔係又有人類會想改變河渓嘅流動速度。

對於地表水總量嘅研究好緊要。噉係因為人類對水嘅需求好多時可能會喺短時間內有啲上上落落：例如啲農場喺春天嗰陣用水零舍多，而冬天嗰陣就好多時唔會點用水，所以農場嘅供水系統要有好大嘅容量，而且要能夠全年儲起啲水同埋喺短時間之內大規模噉放水；又例如係發電廠噉，好多時要用水嚟幫啲機器降温，但係佢哋對水嘅需求好恆定，所以畀水落去發電廠嘅供水系統嘅容量淨係需要大過間發電廠嘅需求量少少。科學家同相關嘅公務人員仲需要識得定時定候估計吓自己嗰頭有幾多地表水，嚟睇吓使唔使做濟水等嘅措施。


Image:Sinclair Wetlands.jpg|紐西蘭嘅 Sinclair 濕地全景


### 地下水

地下水（Groundwater）係喺地表以下啲多窿嘅泥土同岩石入面嘅淡水，喺地殼嘅帶水層（Aquifers）嗰度流動。有啲科學家仲會將地下水細分做「同地表水有連結嘅」同埋「喺好深嘅帶水層嗰度嘅化石水」兩大類。

地下水好似地表水噉係一個系統：有輸入、輸出、同儲藏。最常見嘅地下水源頭係地表水滲落去地底，而最常見嘅地下水流失係泉同流落海。地下水同地表水最大嘅分別係，地下水流失嘅率慢過輸入嘅率好多，所以地下水嘅總量大過地表水嘅好多。亦都因為噉，人類好多時可以長時間好放縱噉樣用地下水都冇乜嘢嚴重嘅後果。之但係長期嚟講，多數人類都唔會想將地下水用盡，會以慢過恢復率嘅率嚟用地下水。

### 雪住咗嘅水

有唔少科學家都主張過可以試吓運用冰山入面嘅水，但係到咗廿一世紀頭，冰山嘅水多數都淨係攞嚟做研究用。

畀人嗌做「世界嘅屋頂」嘅喜馬拉雅山有地球上最高嘅地方，亦都有極地以外最大規模嘅冰川。亞洲最大嘅河當中有 10 條都係由嗰度流落嚟嘅－總共有成 10 億人嘅生存用水都係靠佢。

## 睇埋
* 生命
* 地球科學
** 水學
** 地球
*** 水圈

## 參考
* Pearce, Fred. *When the Rivers Run Dry: Water—The Defining Crisis of the Twenty-First Century* Beacon Press, 2006,  
* Sustaining Water for All in a Changing Climate The International Bank for Reconstruction and Development-The World Bank, 2010.
* The World Bank on private water operations in rural communities The World Bank, 2010.
* The World Bank on public-private water mechanisms for urban utilities The World Bank, 2009, .
* Vazken Andréassian and Jean Margat, *Rivers and Rivals*. Quae publishing, Versailles, 2012, .

## 攷

類:水文學
貝勞德

**費蘭度·貝勞德·泰利** （；）係秘魯畫則師同政治人， 喺1963年至1968年同1980年至1985年期間出任秘魯總統。
赤松

**赤松**（；學名：**）係松科松屬嘅常綠喬木，喺中國大陸東北平原東邊嘅山地、山東膠東地區同江蘇東北近雲臺山一帶、日本、北韓、蘇聯一帶先至搵到。

佢亦係城市嘅淨化環境植物之一同行道樹。

## 樣
植株高30m，胸徑1.5m；樹皮橙紅，有好多不規則鱗片響度。葉針形，兩針一拃，長5～12cm，直徑1mm到，先端微尖。花聚生或單生，公乸唔同樹；其中花公聚生，淡紅黃，樣似圓筒，長5～12mm；花乸單生或兩三個聚生，淡紫紅，樣似蛋圓形或圓角錐形，長3～5.5cm；每年4月開花。果屬球果，帶鱗盾，扁菱形；一般開花之後第二年9月底到10月結果。

## 用途
植株可以用嚟整建築材料同電線桿等，亦可以用嚟整枕木、坑木或礦柱、傢俬同火柴桿等木纖維工業範圍用品；樹幹提取出嘅樹脂可以用嚟整松香或松節油；籽可以榨油用嚟食或整化工品；針葉可以提取芳香油。成樖嘢可以做庭院用樹同公園植株都得。

## 連出去
*  赤松 Pinus densiflora Sieb. et Zucc. 中国植物志
* 赤松 植物网
* 赤松 苗木百科图库

類:松屬
類:四季常綠植物
類:喬木
類:淨化環境植物
類:觀葉植物
類:行道樹
類:木材
類:植物油庫
槐

**槐**，樹一種，落葉喬木，原生喺中國，生物分類歸豆科，蝶形花亞科槐屬。亦引到日本、歐洲、南美洲、北美洲。中國華北地區、黃土高原尤其多。有園藝變種**龍爪槐**。

現代生物分類將槐屬同苦參屬分開，而塊就喺槐屬。呢兩種分別，就在於有無根瘤菌，呢種菌喺根部固氮。而槐屬就無。

佢生到十到廿米高，樹冠平均散開。佢啲木夠硬，棕色，啱用來起塔。佢亦有藥用。

出名有罪槐，大明皇帝朱由檢，喺清兵入關之際，喺處弔頸自殺，今下喺北京公園入便。

## 名
拉丁學名****。好似話日本來咁，但佢原生中國。

## 樣
植株高25m，樹皮暗啡色，有打掂嘅裂紋。枝綠，冇毛。

## 用途
植株可以用嚟做庭院用樹同公園植株，亦可以攞嚟做行道樹同盆景。

## 攷

## 出面網頁
* 龍爪槐 認識植物
* 龙爪槐 中华人民共和国农业部

類:槐屬
類:落葉植物
類:喬木
類:觀葉植物
類:行道樹
牛筋草

**牛筋草**（；學名：**）係禾本科穇屬嘅一年生草本植物，喺全球嘅熱帶、亞熱帶，同埋溫帶地區都搵到，尤其喺荒蕪人煙及馬路邊最明顯。

## 樣
植株高1～9dm，根系好發達，基部傾斜。葉平伸，線型，長10～15cm，闊3～5mm，有軟毛或冇毛。花屬穗狀花序，一般生2～7隻，都生喺稈頂。花似披針，一般開3～6隻，而且前三隻長度唔同。果屬囊果，長約15絲米，基部向下凹入去，有明顯波浪形皺紋。

## 用途

成樖嘢都可以做藥，有清熱同利濕嘅功效。

## 連出去
* 牛筋草 認識植物
* 牛筋草 太平洋家居
* 牛筋草 中醫世家
* 牛筋草 中国植物志

類:穇屬
類:草本植物
類:藥用植物
一球懸鈴木

（學名：**'），又嗌**美國梧桐'''（），係懸鈴木科懸鈴木屬嘅落葉喬木，原產北美地區，家下喺美國中南邊緯度偏北兼經度偏東地區、中國大陸華中同華北、東北地區先至搵到。

佢既係庭蔭樹同行道樹之一，又係種淨化環境植物。

## 樣
植株高40m多啲，樹皮有淺溝。葉闊蛋形，羽狀淺裂，樣有啲似加拿大國旗中間個符號噉，長同闊都係10～22mm，但闊度多數細過長度些少。花單生，頭狀花序，圓球形；每年5月開花。果屬堅果，有刺，樣似波子，直徑約3cm；每年9～10月結果。

## 用途
植株多數都喺路邊、市區啲街心、公園、工廠周邊攞嚟做綠化用樹，喺公園亦可以做行道樹。啲莖喺美國好多時攞嚟做木材，出手工藝品、傢俬同藝術品。

## 連出去
* 一球懸鈴木 柴娃娃植物網
* 一球悬铃木 Platanus acerifolia Willd. 花卉图片信息网

類:懸鈴木屬
類:落葉植物
類:喬木
類:淨化環境植物
類:觀葉植物
類:行道樹
類:木材
菜飯

**菜飯**係飯嘅一種，即係將菜粒同飯撈埋一齊，中國同日本都有。

中國嘅菜飯多數被睇成係上海菜，做法係將菜（通常用小棠菜）切粗粒，同白米、上湯煮成熟飯。菜飯好多時都配埋上海排骨一齊食。

## 睇埋
*鹹肉菜飯
酷遊單車

**酷遊單車**（；；）係中國大陸嘅創業公司同，2017年7月10號創辦，總部喺河北秦皇島海港區。業務專門負責用手機做城市短途出行嘅單車APP服務。而家凈喺中國河北秦皇島北戴河先至有佢嘅租單車服務。

佢亦係中國大陸第一間專門照顧景區騎行嘅共享單車。

## 攷

## 出面網頁
*
第6屆香港立法會補選 (2018年11月)

**第6屆香港立法會第2次補選**又叫做**2018年11月香港立法會補選**，響2018年11月25號舉行，以填補喺香港高等法院裁定由2016年10月12號開始喪失立法會議員就任資格嘅劉小麗喺地區直選九龍西選區嘅民選議席空缺。

呢次補選係香港立法機關補選相隔最短嘅一次（只係約莫8個月），亦係頭一次同一年搞兩次立法機關補選。

今次補選由陳凱欣當選，係建制派連續兩次響補選打贏泛民主派。

## 選舉結果

## 參考

## 出面網頁
*2018年立法會九龍西地方選區補選官方網站
*香港01－2018年九龍西補選詳細結果專頁

類:香港立法會選舉
類:2018年選舉
類:香港2018年
克寧

**克寧**（，品牌寫成**KLIM**）係一個好耐歷史嘅奶粉牌子。1998年，雀巢公司向Borden收購咗克寧，之後一路到而今都係雀巢公司牌子。克寧全世界都有得賣。早期嘅告白都會用一個口號，「Spell it backwards」（意思係「掉轉來寫」，klim掉轉即係milk，牛奶嘅英文字）。

## 參考

## 出面網頁
* Illustration showing use of Klim and other tins for South African POW's "Blower" cooker
碧瑤

**碧瑤**（**City of Baguio**；，伊瓦洛伊語：*Ciudad ni Bagiw*）係菲律賓城市，喺呂宋島北部本格特省。海拔大概1500米。

## 氣候
碧瑤市喺海拔1000至2000米高嘅山上，所以氣溫比第啲同緯度嘅城市都低。每年平均氣溫喺12至25攝氏度之間，天氣相當清涼。

## 相

File:Baguio view 1.jpg|碧瑤市景
File:04 16 2006 Mines View Park Baguio City (3).jpg|瞭望公園
File:Sessionroad2.jpg|Session Road十字路口
File:Kuta del Pilar (Arko).JPG|格雷戈里奧·德爾皮拉爾堡（Fort Gregorio del Pilar）


## 參考

* Philippine Standard Geographic Code
* 2000 Philippine Census Information
* Kennon Road and Baguio

## 出面網頁

* Official website of Baguio
* 2007 Philippine Census Information
阿蘭加西亞

**阿蘭·基布利奧·路德維施·加西亞·佩雷斯**（；）係秘魯律師同政治人，喺1985年至1990年同2006年至2011年期間出任秘魯總統。

卸任總統之後，佢被指喺總統任期內受賄，2019年4月17號佢喺臨俾差人拉之前開槍自殺。 

## 出面網頁

* 
* 
* 

類:自殺政治人
潘尼亞瓜

**華倫田·德梅特里奧·潘尼亞瓜·科拉素** （；）係秘魯律師同政治人，喺2000年至2001年期間擔任秘魯總統。 

## 睇埋

*藤森謙也
日本電氣

**日本電氣**（**NEC**）係日本一間資訊科技公司，喺1899年開張，總部設喺東京。

## 出面網頁

*
家樂福

**家樂福**（；，）係法國一間國際零售公司，喺1958年開張，總部設喺布洛涅比揚古。

## 出面網頁

* 
*
水圈

**水圈**（粵拼：seoi2 hyun1；）係指喺一粒行星、微型行星、或者衞星嗰度－包括表面上下－嘅水嘅總體。

根據估計，地球個水圈嘅總容量大約係喺 13.68 億立方公里左右。地球嘅水圈包括嗮佢上面所有嘅水－即係佢表面嗰啲河、湖、同海等嘅水體，仲有地下水以及係喺極地呢啲凍嘅地方以冰嘅型態雪住咗嘅水呀噉。地球上面嘅水當中有 97.5% 左右都係鹹水，得嗰 2.5% 嘅係淡水，而喺呢啲淡水當中，有成 68.9% 嘅係以冰或者雪嘅型態存在嘅，呢啲雪住咗嘅水主要分佈喺極地同埋高山嘅冰川嗰度，又有 30.8% 嘅係以地下水嘅型式存在－即係話地球上面嘅淡水淨係得 0.3% 存在喺湖同河呢啲就手嘅地方。

地球表面大約有 75% 嘅面積俾個海𢫏住咗，呢個面積大約係 3 億 6,100 萬平方公里噉大，而呢個海嘅平均鹽度大約係每公斤海水 35 克鹽（3.5%）左右。地球上面有噉大份嘅面積俾水𢫏住，令到地球又有花名叫「藍色行星」或者「水行星」。

## 水圈同生命

水呢種物質對於生命嚟講係不可或缺嘅－多數生物需要飲水先至生存到，而且地球水圈仲幫到地球維持佢個大氣層。早期地球浸大氣層好稀薄，多數係氫同氦（而唔係現代生物唞氣要用嘅氧同二氧化碳等），就好似現時嘅水星個大氣層噉，而且早期地球有一個由岩漿組成嘅「海」－環境可以話係極之惡劣，冇已知嘅生物會頂得順呢種環境。打後地球冷卻，呢個過程釋放咗啲氣體同水蒸氣出嚟，而佢上面嗰啲火山活動亦都再釋放多啲氣體同水蒸氣。地球變凍咗，令到啲水蒸氣可以凝結變成雨，落返去地表，外加大氣入面嗰啲二氧化碳溶入去雨水入面，温室效應弱咗，令到大氣層再凍返少少，而地球變得冇噉熱令到水蒸氣再凝結，如是者形成咗一場超級大雨－呢場雨令到地球有咗個由水組成嘅海。呢啲嘢據估計大約發生喺 40 億年前。

地球上第一條生命係喺海入面誕生嘅。呢啲生物唔使唞氧氣，而遲吓等到藍綠藻（Cyanobacteria）進化咗出嚟，呢種生物識得將二氧化碳轉化做嘢食同氧氣－地球個大氣嘅氧含量就噉開始咗升，令到需要靠唞氧氣嚟生存嘅現代生物能夠進化出嚟。

## 水循環

水循環（Water cycle）指水係噉由一個狀態變成第個狀態嘅轉化過程。喺地球嘅環境入面，水有得以好多種形態存在，好似係大氣入面嘅濕氣（雪、雨、同雲）、小溪、海、河、湖、地下水、地底嘅帶水層（Aquifers）、冰山、同埋潮濕泥土入面嘅水氣呀噉，而水會以由以鐘頭計至成世紀長嘅週期嚟喺呢啲形態之間循環變換。令到呢啲轉化過程進行嘅主要係太陽（例如太陽射落地球嘅熱力會令到地表嘅一啲水蒸發升上天，形成雲）同埋地心吸力（地心吸力令到水會向下流，由山上嘅小溪流去大河，再去海等等）。

據估計，地球每年循環嘅水有大約 577,000 立方公里噉多。呢啲水係由海嘅表面－502,800 立方公里－或者陸地－74,200 立方公里－蒸發走嘅，而同量嘅水會以降水嘅形式跌返落去地球嘅表面，當中大約 458,000 立方公里嘅跌返落海，119,000 公里嘅跌返落陸地－呢個差異表示陸地由降水嗰度攞到嘅水量多過佢蒸發嘅水量－119,000 - 74,200 = 每年 44,800 立方公里，但係陸地上面嗰啲河道－每年 42,700 立方公里－同地下水－每年 2,100 立方公里－會流失啲水落海。所以總括嚟講，地球水圈各部份嘅水量比例大致上係處於平穩狀態嘅。

據估計，海水要完全換一次大約需要 2,500 年嘅時間，而冰入面嘅水完全換一次就要 10,000 年，深嘅地下水同山上面嘅冰川就要 1,500 年，而湖要 17 年，河就淨係使 16 日。

南非裔科普作家 Marq de Villiers 形容水圈係由水組成嘅一個封閉系統，好複雜而且佢入面嘅各部份互相依賴，同埋「望落似係特登整出嚟支撐生命嘅噉」。de Villiers 指出，冇證據說明水會蒸發走去太空，所以喺地球上嘅水嘅總量應該由好耐之前（至少幾百萬年前）經已冇乜點樣變過－水可以俾人污染或者濫用，但係唔會多咗或者少咗。

### 蒸發散

水有好多途徑可以蒸發上天，而蒸發咗嘅水跟手會以雨或者雪等嘅降水落返去地球表面。地球上嘅水蒸發多數都係發生喺海嗰度嘅，又有啲水份會直接噉由冰同雪嗰度蒸發（昇華），而*發散*（Transpiration）就係指水由啲樹上面嗰啲好細嘅窿蒸發走。蒸發、昇華、同發散嘅過程喺水學（Hydrology；研究水嘅科學領域）入面俾人合稱做蒸發散（Evapotranspiration）。

## 睇埋

* 水
* 水學
* 生命
* 地球
** 生物圈
** 岩石圈
** 大氣圈
** 水資源

## 註釋

## 攷

類:生態學
類:地球科學
維茲卡拉

**馬田·阿爾韋托·維茲卡拉·科爾內霍**（，）係秘魯工程師同政治人，做過總統，利馬出世。

## 生平
維茲卡拉1984年喺秘魯國立工程大學工程系畢業，跟住喺秘魯艾山工商管理學院進修企業管理專業。歷任秘魯莫克瓜大區工程學院系主任、莫克瓜大區主席等職。2016年7月就任第一副總統兼交通通信部部長。2017年5月辭咗交通通信部長職務，9月被任命為駐加拿大大使，同時繼續擔任第一副總統。2018年3月23號接替辭職嘅古前斯基擔任秘魯總統。

2020年11月9號，秘魯國會通過對佢嘅彈劾，佢被免職。國會主席同反對派領導人喺第二日接任秘魯總統。

維茲卡拉結咗婚，有4個仔。

## 攷
* 国家概况 — 中华人民共和国外交部 

## 出面網頁

* BIOGRAFÍA DEL PRESIDENTE DE LA REPÚBLICA | Presidencia de la República del Perú 
* CIDOB - CIDOB 

類:秘魯總統
類:工程師
青梅

**青梅**可以係：

## 植物
* 通常指青色嘅梅（*Prunus mume*，分類屬於薔薇科李屬）

仲可以係：

* 龍腦香科青梅屬
** 廣西青梅（*Vatica guangxiensis*）
** 版納青梅（*Vatica xishuangbannaensis*）
** 青梅 (龍腦香科)（*Vatica mangachapoi*）

## 地方
* 青梅市，日本城市
* 青梅站
* 青梅線
小平

**小平**可以係：
*小平市，日本東京都一個市
*小平氏，日本姓氏
*鄧小平，中華人民共和國領導人
*小平 (作家)，上海作家，《女飛俠黃鶯系列》嘅作者
國分寺

**國分寺**係日本一種佛寺，響741年（天平十三年）由聖武天皇下令每個令制國起嘅，到今時今日重留存嘅並唔多。
國立

**國立**可以係：

* 國家設立並經營嘅設施，譬如國立大學、國立圖書館、國立體育場等。
* 國立市，日本東京都多摩地方一個市。
Falcom

**Falcom**（），全名**日本Falcom株式会社**，係日本一間電子遊戲開發公司，1981年由加藤正幸一手創辦，總部設喺東京立川曙町2丁目8番18號嘅立川大廈3樓。佢嘅業務主要負責出遊戲產品同佢嘅相關作品音樂同映像作品為主。

佢第一部作品係屠龍劍，之後佢出嘅伊蘇同軌跡系列作品賣到成行成市。尤其係屬下嘅Falcom Sound Team jdk，亦係日本一出名樂隊。

## 出面網頁
*

類:電子遊戲開發公司
圓谷製作

**圓谷製作**係日本一間影像製作公司，喺1963年開張，總部設喺東京世田谷區，最出名作品係《鹹蛋超人》系列。
## 出面網頁

*
神戶製鋼所

**神戶製鋼所**係日本一間鋼鐵公司，喺1911年開張，總部設喺神戶。

## 出面網頁

*
鹹蛋超人

《**鹹蛋超人**》係日本圓谷製作拍嘅一系列影視作品，皆因主角對眼係半邊鹹蛋，所以就有個噉嘅名。

## 外鏈
*圓谷製作官方網站
茅臺酒

**茅臺酒**又叫**茅臺**，係種中國燒酒，原產貴州遵義仁懷嘅茅臺鎮，用高粱去釀。呢隻酒係最出名嘅中國酒，譽為「**國酒**」。

茅臺曾經喺1915年畀中華民國嘅代表團帶到巴拿馬萬國博覽會展出，初頭無乜人理，後尾有人諗到將埕酒打爛，令酒香散發出嚟，先至引起好多人客留意，最後重攞埋獎，呢隻酒就因為噉開始畀中國以外嘅人識。
國酒

**國酒**係一個國家代表嘅酒，至有嗰個國家嘅特色。國酒多數無官方認可，而係民間約定俗成嘅。

中文語境講「國酒」，通常係指中華人民共和國嘅國酒，即係茅台。

## 各國國酒

*中國：茅台
*日本：清酒
*法國：卡爾華多斯
*韓國：韓國燒酒
*俄羅斯：伏特加
*葡萄牙：砵酒
*西班牙：些厘酒
*意大利：渣釀拔蘭地
*英倫：氈酒
*蘇格蘭：蘇格蘭威士忌
*加拿大：加拿大威士忌
*美國：美國威士忌
*墨西哥：特基拿
汾酒

**汾酒**，係種中國燒酒，原產山西汾陽，用高粱去釀。汾酒有好耐嘅歷史，佢個名喺南北朝嘅北齊已經有記載。
共同通訊社

**共同通訊社**，簡稱**共同社**，係日本一間通訊社，喺1945年開張，總部設喺東京港區。有日語、華語、英語、韓語四版本。

## 出面網頁

*
Tecmo

**Tecmo**係日本一間電子遊戲開發公司，喺1967年開張，總部設喺東京，2010年畀光榮收購咗。
## 出面網頁

*
五糧液

**五糧液**，係種中國燒酒，原產四川宜賓，用小麥、稻米、粟米、高粱、糯米五種穀物去釀，所以叫「五糧液」。

## 睇埋
*五糧液集團
二鍋頭

**二鍋頭**又叫**二鍋頭酒**，係種中國燒酒，原產北京，用高粱去釀，皆因要蒸餾兩次，所以叫「二鍋頭」，酒精濃度比較高。
米酒

**米酒**係用米去釀嘅酒，主要喺東亞地區（包括中國、日本、韓國）流行。
## 睇埋
*糯米酒
孖蒸

**孖蒸**又叫**雙蒸**，或者叫**孖蒸酒**、**雙蒸酒**，係種中國燒酒，原產廣東佛山九江鎮，用米去釀，皆因要蒸餾兩次，所以叫「孖蒸」或者「雙蒸」。
天主教澳門教區主教一覽

**天主教澳門教區**由教宗額我略十三世喺1576年1月26號頒發詔書成立。教區成立之前，賈耐勞已經以天主教尼西亞教區領銜主教身份喺澳門服務，佢之後服務到1581年，所以成為天主教澳門教區首任正權主教。現任天主教澳門教區正權主教係李斌生。

## 名單

## 註

## 參考
### 引用

### 來源
; 網頁
* 
*
ZTZ-99主戰坦克

**ZTZ-99主戰坦克**，又叫**99式主戰坦克**，係中國人民解放軍最新嘅主戰坦克，由中國兵器集團研製，中國北方工業公司生產，係中國陸戰王牌。
林雪平

**林雪平**（瑞典文：**Linköping**；）係瑞典城市。2021年人口大概有165000人。

## 出面網頁

* 
* Linköping 建築介紹
* Linköping 大學嘅中文介紹
桂儀

**桂儀**（，），原名**梁桂儀**（），係香港女模特兒，2018年開始參與電視節目演出，亦係2018年度工展小姐冠軍。

## 簡歷
梁桂儀以前讀順德聯誼總會鄭裕彤中學（2010年中五），大學讀香港理工大學紡織及製衣學系，嗰陣做過大學辯論隊成員。佢亦係潛水專家，去過好多國家玩潛水。

2018年，佢參與無綫電視綜藝節目《美女廚房》，做其中一位美女學徒。同年佢代表威馬企業參選工展小姐選舉攞到冠軍。2022年，佢參與ViuTV選美節目《尾二一屆口罩小姐選舉》，入圍最後廿強，代號「小紅帽」，但未能再晉級。

## 演出
### 網上節目（ViuTV）
*2016年：《Full Speed Girls》 跑手（第23集）

### 電視節目（ViuTV）
*2022年：《尾二一屆口罩小姐選舉》20強參賽者（小紅帽）
*2024年：《識碳惜生活》主持
*2024-2025年：《今晚煮邊科》嘉賓廚師
*2026年：《鬥煮對對碰》嘉賓廚師

### 電視節目（無綫電視）
*2018年：《美女廚房》 美女學徒

## 參考
*Abbie闖印度冇有怕
*美女學徒梁桂儀走可愛路線　性格大頭蝦想搵男仔照顧

## 出面網頁
*
*
陳紫芊

**陳紫芊**（，），前名**陳晨**，係香港女藝人，主要做模特兒、演員同埋DJ工作，2018年開始參與電視節目演出。

## 簡歷
陳紫芊以前住美國西雅圖，大學讀美國明尼蘇達大學傳理系，又做過兩年學生會幹事。

陳紫芊本嚟係位兼職模特兒，2017年佢去參選香港小姐，最後退選，但係畀輝皇娛樂睇中簽佢做演員，客串過一啲電影。

2018年，佢參與無綫電視綜藝節目《美女廚房》，做其中一位美女學徒。

## 演出
### 電視劇（ViuTV）
*2020年：《好人好姐》 飾演 Ceci

### 網絡電視劇
*2020年：《戰毒》 飾演 周冰

### 電視節目（ViuTV）
*2020年：《埋嚟睇 埋嚟玩》 天氣女郎
*2021年：《水著考有Feel》嘉賓

### 電視節目（無綫電視）
*2018年：《美女廚房》 美女學徒

### 廣告代言
* 森川實業（平面廣告）
* Allklear（平面廣告）
* 大都會融創（平面廣告）

## 爭議事件

### 唔講普通話就分手短片事件
喺2020年11月，一條大陸抖音嘅影片喺香港各大社區平台流傳，當中女主角對白純粹只係因為唔鍾意男朋友唔識講普通話，提到「香港嘅全名是中国香港……連普通話說的不標準，分手啦！」嘅內容，引起網民關注，陳紫芊喺網上為條片護航，結果畀超過400名網民批評。由於外形接近，有人以為陳紫芊就係呢條片嘅女主角，但其後就有網民發現，影片入面嘅演員其實係女模特兒鍾曦南。

## 參考


## 出面網頁
*
*
沙嘉都喇賈罷麗街

**沙嘉都喇賈罷麗街**（），通稱**沙嘉都喇街**，係澳門半島一條街，以葡萄牙飛行員撒卡度拿卡伯拉爾命名。街道全長約440米，闊大約9米。東南邊喺望德堂區嘅士多鳥拜斯大馬路、塔石廣場嘅西邊開始，沿途同荷蘭園正街、塔石街、厚望街、羅德禮將軍街交匯，喺賈伯樂提督街進入聖安多尼堂區，再同僑樂巷、俾利喇街及亞利鴉架街交匯，西北邊去到連勝馬路為止，連接墨山街。呢條街由荷蘭園正街至厚望街嗰橛，舊時嗌**塔石斜巷**（）。
天主教澳門教區

**天主教澳門教區**係天主教會喺澳門設立嘅教區。呢度係東亞歷史最悠久嘅教區，喺1576年1月23號成立；當時屬於印度果亞教省，1976年脱離果亞教省成為獨立教區。今時今日嘅管轄範圍係澳門特別行政區全境。奉錫耶納聖加大肋納及聖方濟各沙勿略為主保聖人，格言係「科學與道德」（）。

## 轄區
而今澳門教區喺澳門半島、氹仔同路環分別設有6個堂區同3個準堂區：

### 堂區

### 準堂區

## 睇埋
* 澳門天主教學校聯會
* 聖若瑟教區中學
* 澳門天主教教友協進會

## 參考

## 出面網頁
* 天主教澳門教區
* Catholic Hierarchy的介紹
中國銀行大廈

**中國銀行大廈**係香港一座寫字樓，舊時係中國銀行香港總部，而家係中銀香港中區分行。大廈響中環德輔道中2A號，高17層，1950年起好，係嗰時香港最高嘅樓。
10式戰車

**10式戰車**係由日本陸上自衛隊以新中期防衛力整備計劃為基礎所開發嘅主戰坦克，佢跑得快過90式戰車，時速有成70 km/h，佢亦係唯一前進後退一樣快嘅主戰坦克。
K2主戰坦克

**K2 黑豹**（**KNMBT**，**K**orean **N**ew **M**ain **B**attle **T**ank（韓國新主戰坦克）；韓語：차기전차 K2 '흑표'）係韓國國軍新一代主戰坦克。由國防科學研究所（ADD）用外國同本國技術混合研發而成，耗資2億3千萬美金。由1995年開始研發，據信係K1主戰坦克量產後，就即刻開始研發。
萬錦

**萬錦**（，）係加拿大安大略省約克區一個城市，喺多倫多東北邊；2021年人口近34萬，當中 母語係粵語（佔總人口 23.24%）。

佢初頭其實係叫**麥咸**（簡稱**麥城**；又有譯**麥錦**），「萬錦」哩個譯名本來只係一個商場名嘅前半，後來可能因為好意頭，又或者麥咸其實唔啱音，萬錦被人用咗嚟當正名用。

## 地理
### 位置
萬錦市喺南安省，多倫多北便，同多倫多嘅分界線係士刁大道（Steeles Avenue），所以萬錦市同多倫多（嘅士嘉堡）只係一街之隔。有人話佢同多倫多隔成，可能係指 前六市合併前嘅多倫多市（大概即係多倫多市中心）。

### 人口
萬錦居民嘅族群同宗教都好多元。





### 氣候

## 相

File:MarkhamTheatre6.jpg|萬錦劇院
File:Varley_Art_Gallery_Unionville.JPG|Frederick Horsman Varley畫廊
File:FormerMarkhamCNRStn,ON-3.JPG|萬錦GO火車站
File:Main Street Unionville 2.jpg|於人村 Main 街


## 國際關係
截至2014年底，萬錦市同下面嘅城市建立咗友好或者姊妹城市關係：

### 友好城市
* 山東淄博
* 山東青島
* 江西贛州
* 福建夏門
* 廣東中山
* 廣東江門
* 廣東佛山
* 廣東佛山南海區
* 廣東梅州
* 廣東廣州花都
* 北方省Mullaitivu

### 姊妹城市
* 北卡羅萊納州Cary
* 拜仁Nördlingen
* 湖北武漢

## 參考

## 註釋

## 出面網頁

*
*萬錦小鎮歷史
*Markham Youth Theatre
*– Highway 7 rapidways project

類:約克區
類:加拿大城市
癲馬酋長紀念碑

**癲馬酋長紀念碑**（）係美國南達科他州拉哥塔族領地一座起緊嘅紀念碑，紀念嘅係19世紀末率領族人起兵反對美國白人入侵嘅拉哥塔族酋長癲馬。

## 參考
海印石

**海印石**係古時候廣州珠江一塊巨型礁石。由紅色砂岩同砂礫岩構成，屬於海蝕平台地貌，因為形似印章，所以叫做海印石。同浮邱石、海珠石并稱為羊城三石。原址大概喺而家白雲路同廣九大馬路交界嘅路口。

大明萬曆年喺石上起咗海印閣，大清改建為京觀樓，畀遊人登樓觀賞珠江景色。至遲喺16世紀末，就已經起咗一個砲台，叫做東砲台，英文叫做法國砲台（），係廣州江防重地。1847年4月，英軍炸砲台，破壞嚴重。後來砲台東邊嘅築橫沙不斷擴張，逐漸同嚿石連埋一齊，卒之嚿石變成東濠口東岸陸地一部分。清末，海印石埋入地底。

而家喺大沙頭周圍有一啲嘢改咗「海印」呢個名，譬如海印橋、海印電器總滙（海印集團）。

## 參考

類:羊城三石
郭棐

**郭棐**（），字**篤周**，號**夢蘭**，明朝政治人物。廣東南海人。

## 生平
嘉靖四十一年（1562年）進士，先擔任戶部主事，後來調到禮部任職，曾疏陳十事，皆見采納。因數忤當權，外調做夔州知府，後來做湖廣道屯田副使、四川提學、廣西右江副使、雲南右布政使等，晚年係光祿寺卿。

## 貢獻
郭棐非常重視廣東當地嘅方志事業。萬曆五年至萬曆二十七年之間二十幾年，佢寫過廣東修志3種，包括粵大記、廣東通志、嶺海名勝志。

郭棐著有《夢菊全集》、《齊楚滇蜀諸稿》等。佢纂修地方志，注重修志、明是非，所謂「不虛不隱」，發揚史筆直書傳統。

佢喺「志論」度話，「志者郡國是非之權衡也。其所是者，必天下之公非，而不敢誑以為非。有似非而是者，則亦不得羅織而詆以為非也。是故必公是非，不虛不隱。而後可以無愧于月旦之評也。」

## 參考

## 睇埋
* 粵大記
* 廣東通志
* 嶺海名勝志
黃遵憲

**黃遵憲**（），字**公度**，別號**人境廬主人**，喺廣東嘉應州出世，客家人。晚清詩人、外交官、政治人同教育家。

## 生平
道光二十八年（1848年）4月27號，黃遵憲喺廣東嘉應州（今梅州市梅縣區東區下市角）出世。4歲讀書，10歲學詩。

光緒二年（1876年）中舉人。

光緒三年（1877年）隨何如璋東渡出使日本。在任期間，就琉球問題同日本積極交涉。後來佢去美國、英國、星加坡等地擔任外交官。駐外期間，佢留心觀察所在國嘅事物，認為中國要革新自強，必須效法日本維新變法。佢撰寫《日本國志》，全書共四十卷，五十幾萬字，詳細論述日本變革嘅經過同埋得失，借此提出改革中國嘅主張。

光緒八年（1882年）春，調任駐美國三藩市總領事。當時美國借啲意逮捕大批華僑入獄，黃到監獄探望華僑，叫隨從丈量監獄。美官員冇聲出，唯有釋放華僑。1894年黃回國。

光緒二十一年（1895年），出任湖南按察使，喺巡撫陳寶箴支持下宣傳維新變法。光緒二十四年（1898年）八月，獲任命為出使日本大臣。戊戌變法失敗之後，俾清政府列為「從嚴懲辦」嘅維新亂黨，但由於外國駐華公使等干預，清政府允許黃辭職還鄉。光緒三十一年（1905年）3月28號，黃遵憲喺鄉下病逝，終年58歲。

## 詩人

黃遵憲係「詩界革命」主要人物。佢輯錄咗9首客家民歌，收入《人境廬詩草》。梁啟超話，「近世詩人，能鎔鑄新思想入舊風格者，當推黃公度」，「公度之詩，獨闢境界，卓然自立於二十世紀詩界中，群推為大家」。

## 思想
黃遵憲喺1882年（光緒八年）至1885年出任大清政府駐美國三藩市總領事，親眼目睹1884年美國總統選舉，點不知噉冇啟迪佢思想革新，反而令佢越來越似保守派。佢作詩歌《紀事》記載美國總統大選嘅情况同佢嘅感觸，結論係：「共和政體萬不能施行於今日之吾國」。

## 著作
* 《日本雜事詩》二卷
* 1898年，《日本國志》四十卷，1887年成書，光緒二十四年上海圖書集成印書局出版、浙江書局重刊。
* 1911年，《人境廬詩草》十一卷（1902年定稿），1911年刊印於日本。
* 吳振清等編：《黃遵憲集》，天津人民出版社。

## 參考




## 相關書本
* 吳天任：《黃公度先生傳稿》
* 施吉瑞：〈排华时期黄遵宪智取旧金山海关襄助加拿大华人旅客之史实〉。

類:梅州人
海印廣場

**海印廣場**（）係廣州越秀區一間商場，入邊嘅舖頭主要賣電子產品、音響。1997年落成開張，屬於海印集團。

呢度同附近嘅星之光電器城、海印電器總滙、大沙頭舊貨市場，喺1990年代至2000年代初，係廣州乃至全中國最暢旺嘅電子產品市場。海印廣場以前旺嗰時，售賣嘅商品包括電腦、手機、音響同呢啲嘢嘅各種零件，以及軟件、光碟，仲有電子產品維修服務。後來各地市場興起，網上零售業發展，翻版轉為喺互聯網傳遞等因素影響，市道逐漸轉淡，而今呢度特色係賣hifi音響，亦有一部分舖位轉成食肆。

## 出面網頁

* 

類:廣州嘅商場
海印集團

**廣東海印集團股份有限公司**（簡稱：**海印股份**，）係廣州一間上市公司，業務主要係房地產管理、日用百貨零售，以及高嶺土同炭黑系列產品嘅製造同銷售。
蘇聯共產黨

**蘇聯共產黨**（，拉丁轉寫：Kommunistícheskaya pártiya Sovétskogo Soyúza，俄文縮寫：**КПСС**，英文縮寫：**CPSU**，簡稱**蘇共**）係蘇聯嘅政黨，創立蘇聯並一路實行一黨獨裁。1912年，布爾什維克（俄國社會民主工黨其中一個派系）創立蘇共。列寧帶住呢班革命派喺1917年十月革命之後奪得政權。1991年8月29號，喺一次失敗嘅政變之後無耐，蘇共解散。1991年11月6號，喺俄羅斯領土內，蘇共完全廢除。蘇共控制嘅蘇聯武裝力量，曾經係全世界最龐大嘅軍隊。

## 睇埋
* 

## 參考
感官

**感官**（；），亦叫**感覺**，係指通過感官系統（感覺系統）將外界刺激感知嘅途徑。

感官有五種：視覺、聽覺、嗅覺、味覺同觸覺，合稱**五感**。

## 視覺

## 聽覺

## 睇埋
*後驗
*據由
*通感
阮文玄

**阮文玄**（，）係南越政治人物，天主教徒。1967至1973年，佢擔任南越參議院議長。

1975年，阮喺總統楊文明領導嘅南越政府擔任副總統，負責和談，之不過做得3日，4月30號西貢陷落。佢同第啲政府官員一樣，冇送去，而係俾人軟禁。後來，呢班人有啲獲准出國，但係佢留喺胡志明市生活。佢獲邀參加越共統戰組織「越南祖國陣線」，藉口身體唔好而推辭。到佢晚年，佢卒之接受阮友壽邀請加入，並獲選為越南祖國陣線中央委員會主席團成員。

1995年，阮文玄喺胡志明市過身，終年84歲。

## 參考

類:越南政治人
類:南越
類:天主教徒
文玄
Chief Keef

**Chief Keef**（）係非裔美國一位Rap歌手。

## 爭議
### 兒童誘拐指控
在2023年，時年27歲的Keef被指控性誘拐當時19歲的色情女演員和白人女性饒舌歌手Bhad Bhabie，由於他們過去的關係有7歲的年齡差距，Bhabie隨後否認了這些指控，聲稱她沒有被誘拐，因為在他們約會時她已經超過了同意年齡，她還在推特上表示，她很困惑為什麼20歲和27歲的七歲年齡差異比30歲和37歲的年齡差異更具爭議性。

## 出面網頁
*官方網站

類:黑人男歌手
高凶浩劫

《**高凶浩劫**》（***Skyscraper***）係一部2018年嘅美國動作電影，由羅遜馬素費巴執導，狄維莊遜、莉芙金寶、黃經漢、挪亞泰萊、羅蘭慕拿、文峰、柏保舒韋伯、昆凌主演。

故仔用香港做背景，虛構出一座全球最高嘅摩天大廈：明珠塔（The Pearl），舊時做過FBI拯救人質隊隊長嘅主角做緊呢座大廈嘅保安顧問，一日呢座大廈發生恐怖襲擊，主角被插贓做兇手，佢要還自己清白之餘，亦要救佢屋企人，更加要搵出幕後黑手。

呢套電影用咗好多粵語同繁體字，對白更夾雜一啲地道粵語粗口，但係所有「香港」嘅外景（包括搭天星小輪嘅一場戲）其實都係響加拿大溫哥華拍。

## 參考
維妮

**維妮**（；；；；），原名**韋娜**，係中國大陸女演員同模特兒，新疆烏魯木齊人，維吾爾族，亦有俄羅斯人血統，中國傳媒大學表演系畢業。佢喺5歲已經做過新疆節目主持，讀大學期間開始做模特兒，2006年開始參演影視作品，拍過唔少電影同電視劇。佢喺2018年劇集《冒險王衛斯理》嘅演出開始畀香港觀眾留意。

## 演出
### 電影
*2006年：《塔克拉瑪幹》 飾演 古麗
*2009年：《三槍拍案驚奇》 飾演 波斯少女
*2011年：《回馬槍》 飾演 苗心
*2016年：《夜魔人》 飾演 趙子雨
*2016年：《異類》 飾演 玉笙
*2018年：《黃飛鴻之南北英雄》飾演 十三姨
### 劇集
*2015年：《女人的秘密》 飾演 趙文怡
*2015年：《烏鴉嘴妙女郎》 飾演 孟鹿
*2017年：《雪女王》 飾演 金憲秋
*2018年：《冒險王衛斯理之藍血人》 飾演 美娜
小熊維尼

**小熊維尼**（，）係隻卡通熊仔，1925年12月24號首次面世，以聖誕故事形式喺倫敦《新聞晚報》刊出；第一本《小熊維尼》故事書係喺1926年10月出版。小熊維尼係阿倫·亞歷山大·米恩為佢個仔創作嘅一隻熊造型卡通形象；而古典維尼就係謝培德（E.H.Shepard）所畫。

1966年畀迪士尼買咗版權，做咗佢旗下嘅卡通角色。1960至1970年代重有蘇聯電影版。

## 角色
*小熊維尼（Winnie the Pooh）
:主角，公，主要食蜂蜜，蜂蜜吃嗮之後成日即刻走去兔子屋企要蜂蜜；雖然成日因為腦袋細而畀咗錯誤解決辦法，但對朋友好講義氣。
:佢屋企門上寫咗「MR. SANDERZ」。
:迪士尼版嘅形象係多咗件紅色上衫。
*跳跳虎（Tigger）
:公，一隻鍾意彈跳嘅老虎，成日會用彈簧尾周圍跳來跳去，因此成日會有小破壞。
*豬仔（Piglet）
:公，一隻粉紅色豬仔，身型細，亦特別細膽。
*咿唷（Eeyore）
:公，一隻成日都好憂鬱嘅驢仔，住喺山頂上只係用幾嚿木頭起嘅「屋」裏面。成日愁眉苦面，自怨自艾，又因為條頸伸唔到直，令佢睇落冇啲心機；不過有維尼同好朋友為佢帶來歡樂，因此佢會默默喺朋友身邊守護住。特徵係條尾成日會甩尾。
*兔子（Rabbit）
:公，一隻鍾意園藝嘅兔仔，屋企門前有一大片菜園。
*袋鼠媽媽（Kanga）
:乸，小荳嘅媽媽。
*小荳（Roo）
:一隻六歲嘅小袋鼠公，袋鼠媽媽個仔，性格活潑開朗，同跳跳虎好好，亦鍾意同大班朋友一齊玩拋樹枝大賽。
*貓頭鷹（Owl）
:公，成日會扮演解決問題嘅智者，但同維尼一樣成日提供錯誤解答。
*克里斯多福．羅賓（Christopher Robin）
:根據米恩個仔克里斯多福·羅賓·米恩創造嘅男仔角色，係維尼嘅主要人類朋友，成日會親暱噉對維尼講「Silly old bear」。

## 文化
### 中國大陸審查

2017年，中國大陸網上熱傳話小熊維尼個神態同中共總書記習近平好似，搞到中國共產黨當局將「小熊維尼」列做敏感詞唔畀網民再提。到2018年，美國製作嘅合家歡電影《維尼與我》亦被禁止喺中國大陸上畫。2019年，《衰仔樂園》以小熊維尼嘅造型諷刺中國大陸，因而俾中共封殺。

## 參考
SD

**SD**或**sd**或**Sd**或**sD**可以係：

*標準差：統計學計算一種。
*SD卡：儲存卡一種。
*蘇丹嘅兩字母國家代碼。
*蘇丹航空：蘇丹一航空公司，IATA代碼係SD。
*.sd：蘇丹嘅頂級域名。
*山東：中國大陸國標兩字母代碼係SD。
*南達科他州：美國國標兩字母代碼係SD。
*SD (歌手)：美國歌手。
*Stable Diffusion‎：人工智能模型。
*盛大網絡：上海一遊戲娛樂產業。
*SD高達：高達系列作品入面出場嘅機械同人。
一家大晒

《**一家大晒**》（英文：**Staycation**）係2018年上畫嘅港產片，由李思捷、狄龍、元秋、蘇玉華、林敏驄、羅家英主演，李思捷執導。

## 故事簡介
低端人口打工仔武德輝（李思捷飾）費盡心思安排一家四口同阿爸（狄龍飾）、阿媽（元秋飾）一家人去度假，想仔女少啲打手機同自己多啲溝通，同時又想舊地重遊氹愛妻（蘇玉華飾）。點知接二連三遇到神經刀大哥（林敏驄飾）核武級破壞，更有怪誕管理員（羅家英飾）全程瘋狂變臉招待，再加上思疑老婆疑似回春偷食，令佢經歷一次三日兩夜妻離子散闔家歡非強迫購物無定向失常旅行團。

## 演員一覽

## 出面網頁
*
*
*
*
*
*
起底組

《**起底組**》（英文：**Keyboard Warriors**），係2018年上畫嘅港產片，由游學修、林耀聲、鄧月平、陳凱琳、鄧麗欣主演，薛可正執導。

故仔改編2014年香港解款車瘋狂執錢事件，講網民喺討論區成立「起底組」去查呢件事，發現背後有好大陰謀。

呢套港產片唔單止帶出咗香港獨特嘅網絡文化，亦都間接影射咗香港網民成日用嘅其中一個討論區：高登討論區。

## 角色一覽
### 主要角色
*游學修 飾 雷安明
*林耀聲 飾 關正傑
*鄧月平 飾 Jun
*陳凱琳 飾 柯梓孟
*鄧麗欣 飾 柯梓楠

### 其他角色
*吳嘉政（奇比） 飾 鐵鳩船長
*陳嘉莉 飾 漁農處女職員
*黃家慰 飾 愛是含9很耐
*何啟華 飾 只攻與防
*陳彼得 飾 孟母3000

## 出面網頁
*
香港解款車馬路跌錢事件

**香港解款車馬路跌錢事件**係香港一單解款車事故，喺2014年12月24號下晝1點40分，一架載住2.7億港紙嘅中銀香港銀紙嘅G4S解款車，行過香港島灣仔告士打道西行近史釗域道路口嗰陣，左邊側門忽然打開，跌咗3個錢箱出嚟，搞到成地都係500蚊紙，引嚟幾十位路過嘅市民執錢，總共執走咗1,523萬。之後好多人都應警方呼籲自己交返啲錢出嚟，亦有8個無交錢嘅人畀差人拉咗，被判盜竊罪成，但係仍然有683萬未搵得返。

## 影視文化
*2018年港產片《起底組》用咗呢件事做藍本改編。

## 出面網頁
*
智慧牙

**智慧牙**，又叫**智慧齒**，簡稱**智齒**，係人個口入面最入邊嘅（第八隻）牙，多數要到17歲打後先至生出嚟。皆因呢個年紀接近做大人，開始有智慧，所以就叫「智慧牙」。
智齒 (電影)

《**智齒**》（英文：**Limbo**）係2021年上畫嘅港產片，由林家棟、劉雅瑟、李淳、沈震軒、廖子妤、陳漢娜、蘇偉泉、池內博之主演，鄭保瑞執導。故仔講一單連環兇殺案。由於呢套戲有太多血腥暴力嘅鏡頭，根據《電檢條例》，本片被列為三級片。

## 出面網頁
*
L風暴

《**L風暴**》（英文：**L Storm**），中國大陸叫《**反貪風暴3**》，係2018年上畫嘅港產片，亦係繼《Z風暴》同《S風暴》後「風暴系列」嘅第三集作品，由古天樂、張智霖、鄭嘉穎、栢天男、鄧麗欣、謝天華、張繼聰、譚耀文、盧海鵬、廖啟智、蔡瀚億、陳庭欣、張松枝、陸駿光、鄒文正、夏嫣、馮雷、丁海峰、李昕岳主演，林德祿執導。故仔講香港廉政公署同聯合財富情報組查緊嘅一單貪污同洗黑錢案。套戲之後有續集《P風暴》。

## 演員一覽
*古天樂 飾 陸志廉
*張智霖 飾 劉保強
*鄭嘉穎 飾 程德明
*栢天男 飾 游子新
*鄧麗欣 飾 吳頌華
*謝天華 飾 狄偉傑
*張繼聰 飾 成
*譚耀文 飾 王海禾
*盧海鵬 飾 貴興
*廖啟智 飾 徐有財
*蔡瀚億 飾 Cel
*陳庭欣 飾 李慧雅
*張松枝 飾 細良
*陸駿光 飾 蔡仔
*鄒文正 飾 阿華
*夏嫣 飾 譚美莉
*馮雷 飾 張鵬
*丁海峰 飾 洪亮
*李昕岳 飾 招美欣
*邵展鵬 飾 少年陸志廉

## 出面網頁
*
某日某月

《**某日某月**》（英文：**When Sun Meets Moon**）係2018年上畫嘅港產片，由原島大地、湯怡主演，劉偉恆執導。故仔講1992年一對學生情侶嘅純真愛情。

套戲開拍嗰陣，初頭叫《**聖士提反**》，諗住用赤柱聖士提反書院做背景，但最後校方唔批，所以將背景改做赤柱一間虛構學校（實景喺清水灣香港復臨學校拍），戲名一度改叫《**日月星**》，最後上畫之前改用而家個名。

套戲刻意加入好多1990年代嘅元素，譬如Yes! 閃卡、傳呼機、橙色電話亭、紅色郵筒，甚至借到部中巴巴士同埋巴士站牌去拍。插曲用咗張學友嘅經典作品《還是覺得你最好》。

## 演員
*湯怡 飾演 王子月
*原島大地 飾演 周旭日
*邵美琪 飾演 王健儀
*鄭丹瑞 飾演 明叔
*呂頌賢 飾演 周作民
*林以諾 飾演 林爾亨（林校長）
*郭啟華 飾演 郭啟華（電台主持）
*陳茵媺 飾演 魯姑婆
*夏韶聲 飾演 袁振合
*雷頌德 飾演 丁舍監
*劉浩龍 飾演 代課老師
*岑珈其 飾演 葉志明（小明）
*蘇致豪 飾演 泰哥
*許賢 飾演 鋒仔
*談善言 飾演 紫晴
*周翰林 飾演 Lam
*黃焯璘 飾演 班長
*林漢明 飾演 黎小新
*黃定謙 飾演 謙美
*林家熙 飾演 嘉希
*譚子揚 飾演 只洋
*陳凱詠 飾演 女同學A
*林曉靖 飾演 女同學B
*易健兒 飾演 女同學C
*吳良榮 飾演 車震男
*馬溱禧 飾演 車震女
*譚天寶 飾演 女舍監
*黃素歡 飾演 陳姑娘
*黃天頤 飾演 發佈會司儀
*波盛 飾演 讀者
*李玗蓁 飾演 學校學生

## 出面網頁
*
*
吉屋 (電影)

《**吉屋**》（英文：**Buyer Beware**）係2018年上畫嘅港產片，由陳家樂、湯加文、張國強、龔慈恩、麥子樂主演，蔣開詩執導。故仔用買賣凶宅做主題。

## 演員一覽
*陳家樂 飾 Charlie
*湯加文 飾 Shermaine
*張國強 飾 Gordon
*龔慈恩 飾 Lucy
*麥子樂 飾 Earnest

## 出面網頁
*
尹樂瞳

**尹樂瞳**（，，）係香港童星，代表作係2017年無綫劇集《全職沒女》嘅角色樂翠。

佢亦有喺其他劇集客串或者飾演某啲角色嘅童年，參與過《我係小廚神2》嘅廣告拍攝，曾經畀被陳瀅同張振朗喺節目《今日VIP》讚佢演技自然，比較擅長拍「喊」戲。

## 演出
### 電視劇（[[無綫電視]]）

### 電視廣告
*2015年：《我係小廚神2》
*2017年：TVB Anywhere展銷會宣傳片

## 出面網頁
*
*
內志

**內志**，係沙地阿拉伯嘅中心地區，範圍大概係而家利雅得省、蓋西姆省同哈伊勒省嘅範圍，西面係漢志。
肯雅山

**肯雅山**係肯雅最高山，亦係非洲第二高山（排吉力馬扎羅山後面），喺國土中部，高5,199米。
迦葉摩騰

**迦葉摩騰**（**Kāśyapa Mātaṇga**），又叫**攝摩騰、竺攝摩騰、竺葉摩騰**，生死年份唔清楚（大約1世紀），中天竺人，印度佛教高僧。

傳說喺後漢永平十年（67年），攝摩騰接受咗漢明帝使者蔡愔班人嘅邀請，同竺法蘭一齊穿過沙漠去到洛陽，住喺明帝為佢哋起嘅白馬寺譯咗本《四十二章經》。

## 學術研究
釋道宣《廣弘明集》載錄〈漢顯宗開佛化法本內傳〉講咗一編有關「佛道論衡」嘅故事。

喺永平十四年（71年）正月一號，五嶽十八山觀太上三洞弟子褚善信等六百九十人上表，請皇帝用火驗佛道兩教嘅優劣。同月十五號，永平皇帝集眾喺壇上，驗燒兩教經典，道教嘅書盡成灰燼，而佛經就毫無損壞，摩騰同竺法蘭之後四圍宣揚佛德，凡見到佢哋嘅信眾，都跟住皈依佛門。

## 參考
奧布拉多爾

**安德利斯·曼努埃爾·洛佩斯·奧布拉多爾** （，) 係墨西哥政治學，作家同政治人，2018年上任墨西哥總統。
沙瀝公路

**沙瀝公路**（**Sha Lek Highway**）係香港一條高速公路，但唔屬於任何幹線，喺新界沙田區，連接沙田路近沙田圍同埋大老山公路、大老山隧道交界，全長1.5公里。條路因為連接沙田圍同小瀝源而有呢個名。
圭亞那盾地

**圭亞那盾地**，係南美洲一個地區，地質學上面屬南美洲板塊嘅三塊盾地之一，範圍包括圭亞那、蘇里南、法屬圭亞那、委內瑞拉東南部同巴西北部。
蔡愔

**蔡愔**係漢朝一個同佛教有關嘅人物。

佢做官做到中郎將。漢明帝為咗提倡佛教，派咗蔡愔、秦景、王遵等十八人去印度。蔡愔一班人去到大月氏（依家嘅阿富汗），喺中天竺遇見迦葉摩騰同竺法蘭。永平十年（67年）蔡愔同攝摩騰、竺法蘭返去洛陽，明帝起咗白馬寺，攝摩騰同竺蘭就一齊譯咗本《四十二章經》。

## 註
青衣北岸公路

**青衣北岸公路**（；，簡稱：），係香港新界青衣一條快速道路。公路喺青衣島東面嘅青衣北橋開始，沿青衣島北岸行，西面到3號幹線同8號幹線嘅交匯處為止，全長2.2公里。1998年已經有計劃要起呢條公路，以分流出入大嶼山嘅車流。1999年開始起，2002年2月通車。

## 簡介
公路喺青馬管制區嘅邊界（即係担杆山路嘅東面盡頭同青荃路嘅西面盡頭）。條公路之後向西行，同裝咗隔音屏嘅出入口位交接。條公路跟住經過幾條喺青衣北嘅高架橋，南面同北面分別係山同海皮。公路喺佢東面盡頭以西約莫1.4公里嘅一段行過担杆山路附近嘅一間船廠同水泥廠。公路嘅西行綫有條去船廠同水泥廠嘅出口，而喺担杆山路入翻嚟條公路嗰個入口可以入公路嘅東行綫。公路最西面喺青嶼幹線訪客中心左近一個淨係畀靠左入、靠左出嘅交匯處度完，而嗰個交匯處會駁去3號幹線同埋8號幹線。喺2018年，呢條公路由担杆山交匯處去到担杆山路出入口路段嘅年平均每日交通流量（）係23440車輛架次，而由担杆山交匯處去到青荃路嘅路段嘅年平均每日交通流量就係14400車輛架次。呢兩個路段分別由香港運輸署定做「主要幹路」（）同「區域幹路」（）。

## 歷史
呢條公路喺約莫1996年已經開始諗緊起，而佢亦都係青馬管制區——一個會特別去管嘅公路部分——嘅其中一部分。呢條公路起嚟係想分流大量行經青衣嘅交通（尤其是去香港國際機場同大嶼山發展區嘅交通）。條公路嘅工程項目包括起公路本身以及俾車行嘅出入口、行人路、公路周圍嘅隔音屏、天眼，仲有個喺青衣嘅保養中心。路政署喺1998年10月招標之後，喺1999年2月同金門建築簽咗份值7.756億港元嘅約，而工程就喺簽約嘅一個月後開始。

起緊條公路嗰陣，為咗防止空氣污染，條公路、啲車，同埋其他關連嘅地方都有人噴水，咁樣個工地就冇乜塵飛出去。個工程要起好多高架道路、路壆同擋土牆，而有其中一幅牆因為地基受損而要起過。2000年11月，運輸署同ABB工業及建築系統有限公司簽約之後，就開始整一套新嘅交通管制系統。嗰陣嘅政務司司長曾蔭權喺2002年2月1日主持咗公路嘅竣工典禮，而公路就喺第二日正式通車。通車嗰陣，公路上面嘅車速限制係最多70公里每小時。

## 主要交匯處
成條公路都喺葵青區。

## 相簿

File:End of Tsing Yi North Coastal Road.JPG|青衣北岸公路喺青衣嘅
File:青衣北岸公路Tsing Yi North Coastal Road.jpg|由荃灣海岸線望向青衣北岸公路
File:Tsing Yi 1.jpg|成條青衣北岸公路個樣


## 睇埋
* 竹篙灣公路
* 沙瀝公路

## 參考

## 出面網頁

*青衣北岸公路嘅環境影響評估
裕民坊

**裕民坊**（粵拼：Jyu3 Man4 Fong1；耶魯拼音：yumàhn fōng；英文：Yue Man Square）係香港一條位於九龍觀塘市中心嘅街，長0.3公里。佢曾經係區內最旺嘅街，不過自2000年代開始納入重建項目，好多舖頭都搬走咗，而家仲發展緊。

## 睇埋
*裕民坊公共運輸交匯處
沙田圍路

**沙田圍路**（**Sha Tin Wai Road**）係香港一條街，喺新界沙田區，連接小瀝源路同埋大涌橋路、沙田鄉事會路交界，全長1.9公里。
象鼻山路

**象鼻山路**（**Cheung Pei Shan Road**）係香港一條幹道，屬於9號幹線，喺新界荃灣區，連接城門隧道同埋青山公路－荃灣段，全長2.1公里。

類:荃灣區街道
中英街

**中英街**（**Chung Ying Street**）係香港一條街，喺新界北區沙頭角，騎住深圳嘅邊界，北邊就係深圳範圍。要入呢條街，無論係香港定係中國大陸居民都要申請禁區紙先至入得。
大帽山道

**大帽山道**（**Tai Mo Shan Road**）係香港一條路，喺新界荃灣區大帽山，連接荃錦公路同埋大帽山山頂雷達站，不過去到中段就唔畀未經許可嘅車行上去。
東涌道

**東涌道**（**Tung Chung Road**）係香港一條路，喺新界大嶼山，而家連接東涌嘅裕泰苑同埋長沙嶼南道，全長7.3公里，係連接島上南北嘅唯一車路，要申請許可證先至過得。

東涌道喺1966年通車嗰陣，係去到東涌馬灣涌，全長8.1公里，1990年代尾因為東涌新市鎮西部發展，東涌道斷開咗兩截，2008年政府將北面嗰一細截改名做東涌道北。
香港電影金紫荊獎

**香港電影金紫荊獎**（）係香港一個電影獎，1996年由香港影評人協會創辦，2008年宣佈暫停舉辦。

## 參考
唐代三夷教

**唐代三夷教**係指喺大唐時興盛嘅三種西方（西域）宗教。

## 概述
* **[[祆教]]**：即瑣羅亞斯德教，亦名火祆教、拜火教（蔑稱），曾係阿契美尼德帝國、安息帝國同薩珊帝國嘅國教，盛極一時。呢隻宗教喺魏晉南北朝初期（公元3至4世紀）透過絲綢之路傳入中國，喺隋唐時代畀叫做祆教。
* **[[景教]]**：即基督教嘅東方教會，歷來畀誤稱做聶思托里派教會（）。喺唐太宗貞觀九年（公元635年）傳入中國，因當時東方教會嘅大本營喺波斯薩珊帝國，所以畀人叫做「波斯經教」、「大秦教」，最終定名景教。
* **[[摩尼教]]**：發源自波斯薩珊帝國嘅一種宗教，亦係一種，喺公元3世紀創立，創始人係摩尼。武則天延載元年（公元694年），呢隻宗教傳入中土，宋朝以後畀叫做明教。
中華人民共和國外交部駐香港特別行政區特派員公署

**中華人民共和國外交部駐香港特別行政區特派員公署**（），簡稱**外交部駐港特派員公署**，係中華人民共和國外交部根據《香港基本法》第十三條，喺香港設立嘅外交機構，負責處理香港同外國政府及國際組織之間嘅外交事務。

## 歷任特派員
* 馬毓真（1997年7月－2001年4月）：上任前做過中國駐英國大使、國務院新聞辦公室副主任
* 吉佩定（2001年4月－2003年7月）：上任前做過外交部副部長
* 楊文昌（2003年8月－2006年2月）：上任前做過外交部副部長
* 呂新華（2006年2月－2012年4月）：上任前做過外交部副部長
* 宋哲（2012年4月－2017年6月）：上任前做過國務院辦公廳局長、中國駐歐盟大使。後任國務院港澳事務辦公室副主任
* 謝鋒（2017年6月－2021年1月）：上任前做過中國駐印尼大使、外交部美大司司長，後任外交部副部長、中國駐美國大使
* 劉光源（2021年5月－2023年7月）：上任前做過中國駐波蘭大使，後任中央人民政府駐香港特別行政區聯絡辦公室副主任
* 崔建春（2024年4月－）：上任前做過中國駐尼日利亞大使

## 參考

## 睇埋
* 香港外交
* 中華人民共和國外交部駐澳門特别行政區特派員公署

## 出面網頁
* 中國外交部駐香港特派員公署
*
原子鐘

**原子鐘**係指以原子嘅激發狀態發出電磁波作為計時原理嘅鐘，係一種非常之精密嘅鐘。

## 參考

## 出面網頁
* National Research Council Canada, FAQ: ''“What is a ‘cesium atomic clock’?”''
* National Research Council Canada, archived content: Optical frequency standard based on a single trapped ion
* United States Naval Observatory Time Service Department
* PTB Braunschweig, Germany - with link in English language
* National Physical Laboratory (UK) time website
* NIST Internet Time Service (ITS): Set Your Computer Clock Via the Internet
* NIST press release about chip-scaled atomic clock
* NIST website
* Web pages on atomic clocks by The Science Museum (London)
* Optical Atomic Clock BBC, 2005
* Optical lattice clock; Journal of the Physical Society of Japan
* The atomic fountain
* National Research Council of Canada, archived content: Optical Frequency Comb – The Measurement of Optical Frequencies
香港重光

**香港重光**即係1945年8月15號，大日本帝國宣佈無條件投降，英國皇家海軍太平洋艦隊喺8月30號抵達香港，宣佈結束香港日佔時期。蔣介石曾代表中華民國喺開羅會議向大英帝國交涉香港嘅統治權，但因為英國拒絕同礙於戰後國內外局勢，蔣介石同意以中國戰區盟軍最高統帥身份委派英國皇家海軍少將夏慤接受佔領香港嘅日本軍投降，並由英國恢復統治香港。香港日治時期正式結束。

## 參考
* 林友蘭：《香港史話》（香港：香港上海印書館，1980年5月香港三版）

## 睇埋
* 香港日治時期
* 香港重光紀念日
牛津大學出版社

**牛津大學出版社**（，縮寫：OUP），係世界上最大型嘅大學出版社，亦係歷史第二長嘅（第一係）。

## 參考

## 相關書本
* Gadd, Ian, ed. (2014). *The History of Oxford University Press: Volume I: Beginnings to 1780.* Oxford: OUP. .
* Eliot, Simon, ed. (2014). *The History of Oxford University Press: Volume II: 1780 to 1896.* Oxford: OUP. .
* Louis, William Roger, ed. (2014). *The History of Oxford University Press: Volume III: 1896 to 1970.* Oxford: OUP. . Also online DOI:10.1093/acprof:oso/9780199568406.001.0001.
* Robbins, Keith, ed. (2017). *The History of Oxford University Press: Volume IV: 1970 to 2004.* Oxford: OUP. .

## 出面網頁
* 
* Illustrated article: The Most Famous Press in the World, *World's Work and Play*, June 1903
黑市

**黑市**，又叫做**地下市場**，即係唔公開嘅交易活動，好多時都涉及違法行為。 

## 睇埋
* 黃牛飛
* 地下錢莊
* 洗黑錢
鄉事委員會

**鄉事委員會**，簡稱鄉事會，係香港新界鄉事諮詢組織，總共有27個，共同組成新界鄉議局。鄉事委員會每四年由村代表選舉產生執行委員會，並由執委會互選產生一名主席同最多兩名副主席。27個鄉事會主席係新界各區區議會當然議員及鄉議局當然執行委員，副主席係鄉議局當然議員。
## 一覽
### 元朗約
#### 屯門區
*屯門鄉事委員會
#### 元朗區
*厦村鄉鄉事委員會
*屏山鄉鄉事委員會
*十八鄉鄉事委員會
*八鄉鄉事委員會
*錦田鄉事委員會
*新田鄉鄉事委員會

### 大埔約
#### 沙田區
*沙田鄉事委員會
#### 大埔區
*西貢北約鄉事委員會
*大埔鄉事委員會

#### 北區
*粉嶺區鄉事委員會
*上水區鄉事委員會
*打鼓嶺區鄉事委員會
*沙頭角區鄉事委員會

### 南約
#### 西貢區
*西貢區鄉事委員會
*坑口鄉事委員會

#### 葵青區
*青衣鄉事委員會
#### 荃灣區
*荃灣鄉事委員會
*馬灣鄉事委員會
#### 離島區
*東涌鄉事委員會
*大澳鄉事委員會
*大嶼山南區鄉事委員會
*梅窩鄉事委員會
*坪洲鄉事委員會
*長洲鄉事委員會
*南丫島南段鄉事委員會
*南丫島北段鄉事委員會

## 相簿

ShatinRuralCommittee.jpg|沙田鄉事委員會舊址
HK TaiPoRuralCommittee.JPG|重建前的大埔鄉事委員會
Sheung Shui District Rural Committee part 3 in May 2023.jpg|上水區鄉事委員會
FanlingDistrictRuralCommittee.jpg|粉嶺區鄉事委員會
HK_TaKwuLingDistrictRuralCommittee in March 2024.jpg|打鼓嶺區鄉事委員會
Tuen Mun Rural Committee in August 2022.jpg|屯門鄉事委員會行政大廈
TsuenWanRuralCommittee in December 2022.jpg|荃灣鄉事委員會
HK_TsingYiRuralCommitte.JPG|青衣鄉事委員會
Shap Pat Heung Rural Committe part 8 in August 2024.jpg|十八鄉鄉事委員會
HK_SanTinRuralCommitte.JPG|新田鄉鄉事委員會
HK_KamTinRuralCommittee.JPG|重建前的錦田鄉事委員會（2009年1月）
Kam Tin Rural Committee in November 2023.jpg|錦田鄉事委員會
HK PatHeungRuralCommitte in December 2022.jpg|八鄉鄉事委員會
Ping Shan Rural Committee in January 2025.jpg|屏山鄉鄉事委員會
HK HaTsuenRuralCommittee 2014.jpg|厦村鄉鄉事委員會
HK_TaiORuralCommittee.JPG|大澳鄉事委員會
HK_PengChauRuralCommittee in February 2025.jpg|坪洲鄉事委員會辦事處
Mui Wo Rural Committee in October 2021.jpg|梅窩鄉事委員會
Cheung Chau Rural Committee part 5 in November 2022.jpg|長洲鄉事委員會親仁堂
Cheung Chau Rural Committee part 6 in November 2022.jpg|長洲鄉事委員會正門
Lamma Island (North) Rural Committee.JPG|南丫島北段鄉事委員會
亞公灣

**亞公灣**（**Ah Kung Wan**），係香港新界西貢區一個海灣，喺牛尾海北岸，近住香港外展訓練學校大網仔基地。
唐禹哲

**唐禹哲**（）係台灣男演員同歌手，基隆市私立二信高級中學畢業，原就讀亞東技術學院後來休學，之後就讀醒吾科技大學二專部應用英語系。

佢以前係娛樂線（八大經紀部）旗下藝人。2007年7月9號同艾迴唱片簽約，成為AVEX旗下歌手，2009年1月16號推出第二張專輯《D新引力》；2010年6月24號推出第三張專輯《D1秒》；2011年4月26號推出第四張專輯《開往明天的旅行》。2015年之後事業重心轉去中國大陸。HOTHEART係佢嘅牌子。

## 影視作品
### 電視劇

### 電影

## 作品
### 綜藝

### 音樂錄影帶（MV）

### 電視廣告
* 2004年
** 台灣大哥大「Nokia 3315 Snoopy限量版」

* 2005年
** ING安泰人壽路跑活動
** 台灣固網（006）
** 生活泡沫系列飲料-香柚茶、蘋果茶
** HEME魔力海洋泉（美人魚篇） 
** HEME蘋果靚白UV防曬乳（白雪公主篇）
** Pay Easy 購物網站（邂逅篇）

* 2006年
** Pay Easy 購物網站（想盡辦法篇）

* 2007年
** Pay Easy 購物網站（東京約會篇）

* 2008年
** 日本 [漢方專科感冒藥6系列]廣告
** 日本 [漢方6：小青龍王子篇]唐禹哲單人版廣告

* 2009年
** 馬來西亞 特麗美美容中心[信任的喜悦](美容篇)
** 馬來西亞 特麗美美容中心[信任的喜悦](纖體篇)

* 2013年
** 馬來西亞 鐘表製造商 ALBA 亞洲品牌形象代言人 [SignA 新款手表]

### 主持
* 2005年10月7日 Channel V《我愛黑澀會》（代班助教）
* 2008年9月24日 八大《娛樂百分百》（代班主持）

## 音樂作品
### 專輯

### 個人創作
# Kiss Me Now（作詞，收錄於D新引力專輯）
# 灰色河堤（作詞作曲，收錄於D1秒專輯）
# 美味的想念（作詞作曲，三立華劇美味的想念片頭曲）
# 沒有我你過的好嗎（作詞作曲，三立華劇美味的想念插曲）
# 轉身說愛你（作詞作曲，電視劇轉身說愛你插曲）

### 其他作品
# 美味的想念（三立華劇美味的想念主題曲） 
# 沒有我你過的好嗎（三立華劇美味的想念插曲） 
# 轉身說愛你（電視劇轉身說愛你插曲）
# 請全部留下（電視劇戀上黑天使主題曲）  
# 終於明白（電影看見我和你插曲）
# 尋找愛的冒險（電視劇尋找愛的冒險插曲） 
# 再見安打(電視劇我們的少年時代插曲)
# 醉了

## 平面作品
### 書籍
*2007年12月5日：《唐禹哲影字書-失落的天堂》
*2008年4月8日：《D調型男：唐禹哲寫真文字集》
*2010年12月8日：《曝光唐禹哲》
*2012年3月21日：《在那神聖與愛的國度 唐禹哲》

## 獎項
### 大型頒獎禮得獎

## 出面網頁
本人網站：
*
*
*
*
官方網站：
* 愛貝克思（原名艾迴唱片）唐禹哲中文官方網站

類:前香港電視網絡男藝員
星加坡海峽

**星加坡海峽**（，，）係一條東西向嘅海峽，有105公里長，16公里闊。呢條海峽西邊駁住馬六甲海峽，東邊駁住卡里馬塔海峽，北邊係星加坡島，南邊係廖內群島。星加坡海峽同馬六甲海峽一樣，係國際航運業最緊要嘅航道之一。

## 睇埋
* Malaccamax：一種海輪規格
* 柔佛海峽

## 參考

## 相關書本
* Borschberg, Peter, *The Singapore and Melaka Straits. Violence, Security and Diplomacy in the 17th Century*, Singapore and Leiden: NUS Press and KITLV Press, 2010. https://www.academia.edu/4302722
卡爾德龍

**菲臘皮·卡爾德龍·伊諾霍薩** （，) 係墨西哥律師同政治人，喺2006年至2012年間出任第五十六任墨西哥總統。

類:律師
查迪洛

**艾尼斯圖·查迪洛·龐斯·德利昂** （；) 係墨西哥經濟學家同政治人，喺1994年至2000年間出任第五十四任墨西哥總統。
Think Big天地集數一覽

Think Big天地集數一覽 係禮拜一到五Think Big天地每集主題內容。

## 2015年

### 1月 (唔完整)
*第1集：1月12號 - 科學—無處不在嘅空氣
*第2集：1月13號 - 遊戲—Think Big遊戲王Dickson設計遊戲
*第3集：1月14號 - 創意藝術—摺紙積木創造海洋世界
*第4集：1月15號 - 英文—與服飾有關嘅英文生字
*第5集：1月16號 - 全球教育—香港國際機場知多少

### 2月 (唔完整)
*第21集：2月9號 - 科學－浮和沉
*第22集：2月10號 - 遊戲－訓練身體柔軟度與聽力嘅遊戲
*第23集：2月11號 - 創意藝術－氣球扭出交通工具
*第24集：2月12號 - 英文－與情人節有關嘅英文生字
*第25集：2月13號 - 全球教育－消防初體驗

### 3月 (唔完整)
*第46集：3月16號 - 科學－雞蛋
*第47集：3月17號 - 遊戲－從遊戲中發掘驚喜
*第48集：3月18號 - 創意藝術－把旅遊回憶永保存
*第49集：3月19號 - 英文－與西餐有關嘅英文生字
*第50集：3月20號 - 全球教育－領略頂尖科技

## 睇埋
*Think Big天地
天台山

**天台山**係中國浙江台州天台縣一座山，海拔1,138米，係漢傳佛教宗派天台宗嘅發祥地。
趙美心

**趙美心**（，）係美國華裔女性政治人物，現任聯邦眾議員，代表加州第32選區，屬於民主黨。佢係史上第一位華裔女性聯邦眾議員。趙美心當選後成為聯邦眾議院教育與勞工委員會（House Committee on Education and Labour）嘅成員。

## 履歷
趙喺美國加州出世，祖籍廣東新會，擁有洛杉磯加州大學數學學士同加州專業心理大學 （California School of Professional Psychology）心理學博士學位，專業係大學教師；但因為廿幾年前華人聚居嘅蒙特利公園市發生「獨尊英語」（English only）嘅風波，經由佢出面同主流社群協調而開始佢嘅政治一生涯，後來成為民選官員，一路從學區嘅教育委員、蒙市市議員、加州州眾議員、直到加州平稅局委員。趙曾經話以佢嘅族裔融合同身為華人為榮，但亦有投票反對對華人有利嘅STEM綠卡提案，因為對墨西哥人唔公平。

## 家族
趙嘅老公伍國慶係現任加州眾議院議員。而佢嘅遠房堂嫂係加州共和黨人趙譚美生（Betty Tom Chu），而家係蒙特利公園市市長。外甥曾任美國海軍陸戰隊准下士，喺阿富汗服役期間站崗時瞓著覺，俾同袍肢體虐打達3個半鐘，不堪羞辱而喺2011年4月3號持槍自殺身亡。趙話佢嘅外甥係一個愛國嘅士兵，佢話必須將加害者繩之於法。

## 參考
廣州五中濱江學校

**廣州五中濱江學校**，1976～2015年間嗌過**廣州市第78中學**，係中國廣東廣州一全日制中學，1968年10月開辦，有兩個校區，都喺海珠區北邊。

## 兩個校區
* 初中部：海珠區濱江東路遠安路80號（仲愷農業工程學院東邊同廣州城市職業學院海珠校區西門之間）
* 高中部：海珠區濱江東路怡趣街78號（珠江泳場南邊對出條馬路嘅內街入去100m到）

## 校服色

;短袖
*衫：相間，有領有紐扣。領帶兩條幼邊，袖口純，正反面同兩袖大多數都係做主調，膊頭位，喺膊頭位同兩袖之間嘅分界線有底紋響度。左右對稱。
*褲：，兩邊有較粗兼帶幼描邊嘅線。

## 史
學校喺1968年10月因解決嗰時文革動蕩重建辦學同學位唔夠嘅問題而喺白雲區太和謝家莊人頭嶺腳開辦咗寄宿學校，嗰時嗌成**太和高級中學**。1973年9月將原先喺五十六中嘅部份師生併入，重喺1974年9月撤銷一〇七中時，將一〇七中嘅部份師生併入埋。1976年8月因廣州地區撤銷中學啲農村分校，加上校方將校舍轉畀其它用途，令學校搬到海珠區同福西路興福里入面兼改名做**廣州市第七十八中學**嚟繼續辦學。搬到海珠區後第三年又同一一一中合併咗兼向東搬到石涌口濱江東路逸民里入面繼續辦學。1984年6月同廣州市化工總公司（而家係廣州市化工輕工總公司）一齊合作，開辦化工工藝職業高中直到1991年7月停辦為止。

2001～2002年間新搞咗綜合教學樓同運動場出嚟。2003年4月升級做海珠區一級學校，2008年5月升級做廣州市一級學校。2009年9月攞埋嘉仕花園嘅配套學校變成嗰時唯一有兩個校區嘅廣州市一級學校。而高中招生喺2013年受到海珠區調整教育佈局嘅影響而正式取消。

2015年4月29號，因廣州五中教育集團正式成立，期間將呢間學校納入咗五中教育集團入面。同年8月31號，學校亦改名做**廣州五中濱江學校**。

## 攷

## 出面網頁
*

類:海珠區
中華民國教育部

**教育部**係中華民國主管教育學術、體育及青年事務嘅政府部門，亦負責監督各地方政府嘅教育部門。

## 出面網頁

* （繁體中文）
* 
* 
* 教育部-語文成果網

類:教育部門
奧夫雷貢

**奧華羅·奧夫雷貢·薩列多** （，）係墨西哥軍人同政治人，喺1920年至1924年間出任第三十九任墨西哥總統。

## 出面網頁
洛庇絲德聖安納

**安東尼奧·德帕雕亞·瑪麗亞·塞維里諾·洛庇絲·德聖安納·伊·佩雷斯·德萊烏隆**（；）係墨西哥軍人同政治人，喺1833年至1855年七次擔任墨西哥總統。

洛庇絲德聖安納幾乎為當時所有爭執雙方作過戰。幾次戰鬥勝利使佢聲望大增，其中包括1829年抵抗西班牙重新佔領墨西哥嘅戰鬥。但係佢嘅失敗同樣使佢聲名狼藉，1836年平定德薩斯州叛亂時，佢喺聖古辛托被森侯斯頓擊敗並俘虜。1846年墨西哥戰爭爆發後，美國總統占士諾斯波爾克派船送佢回國執行和平使命，但佢回國後反而領導墨西哥軍隊反對美國，直到被擊敗而遭流放。馬克西米連一世皇帝被扶植登上墨西哥皇位時，佢表示願意為佢效勞但同時亦表示願意同佢嘅反對者合作，都遭拒絕。喺1855年佢被迫落台流亡國外，1874年返墨西哥，最後喺貧困中死去。
王健 (生意人)

**王健**（）係中華人民共和國一名經濟師，海航集團聯合創始人兼董事長，天津人。

王健1983年喺中國民航大學（原中國民航學院）經濟管理系畢業，攞到航空經營管理專業嘅學士學位。1995年攞到荷蘭馬斯特里赫特管理學院工商管理碩士學位。

2018年，王健去法國公務考察，期間喺普羅旺斯意外跌致重傷，搶救無效，喺當地時間7月3號死，享年57歲。

## 攷
* 

## 出面網頁
* 
* 

類:天津人
健
王健

**王健**可以係：
* 王健 (嘉靖進士)
* 王健 (崇禎進士)
* 王健 (填詞人)（1928–），中國填詞人
* 王健 (中將)（1954–），中國人民解放軍中將
* 王健 (大提琴師)（1968–），美國華裔大提琴樂師
* 王健 (商人)（1961–2018），中國海航集團董事長
天台山 (搞清楚)

**[[天台山]]**多數指中國浙江台州天台縣一座山，亦可以指：
*天台山 (四川)：中國四川成都邛崍一座山
*比叡山：又叫天台山，日本京都府京都市一座山
比叡山

**比叡山**係日本京都府京都一座山，海拔848米，係日本佛教宗派天台宗嘅發祥地，所以又叫**天台山**。
中華人民共和國核電廠一覽

截至2018年2月底，中國大陸商業運行嘅核電機組總共38台。額定裝機容量總共係35,807.16MWe，併網運行達279.13堆年。

## 中國大陸核電廠一覽

## 參考

*一覽
類:中國一覽
第一核能發電廠

**第一核能發電廠**（簡稱**核一廠**）係台灣一間核電廠，喺新北市石門區嘅核電廠，由臺灣電力公司經營。呢間核電廠係台灣第一間，屬於中華民國政府喺1970年代推動嘅十大建設之一。民航局劃定核一廠周邊2海哩係限航區R46（核能第一廠），晝夜連續限航。因為呢間廠近新北市金山區市中心，所以國際上多數嗌**金山發電廠**。

## 睇埋
* 第二核能發電廠
*
* 第四核能發電廠
* 臺灣發電廠一覽

## 出面網頁
* 台電第一核能發電廠簡介
* 第一核能發電廠廠界輻射即時監測圖
啤哩多孔牙喱斯

**Benito Pablo Juárez García**（）係墨西哥律師同政治人，喺1858年至1864年、1867年至1872年期間出任第二十六任墨西哥總統。
華雷斯

**華雷斯**可以係：

*賓尼圖華雷斯（1806-1872），墨西哥前總統
*華雷斯城，墨西哥北部邊境城市
華雷斯城

**華雷斯城**（，）係墨西哥芝華華州最多人嘅城市。當地人通常淨係嗌華雷斯（**Juárez**）。1888年之前叫做**Paso del Norte**（*北部通道*）。華雷斯同北邊嘅美國德州艾爾帕索淨係隔住條格蘭德河。

## 地理
### 氣候

## 參考

## 相關書本
* 
* 
* 

## 出面網頁
* 華雷斯城政府網頁
* 華雷斯邊境橋等候時間
初戀無限Feel

**初戀無限Feel**係香港無綫電視製作嘅處境喜劇《愛·回家之開心速遞》入面嘅單元系列，內容講述百貨公司太子女龍力蓮同佢嘅下屬宋瑞輝嘅拍拖情節。

## 劇本內容
夏勞哀

**夏勞哀**（，），花名「**神經六**」，係美國男演員、諧星、導演、監製、編劇、特技人，最出名嘅係佢啲默片喜劇。

## 參考

## 出面網頁

* 
* 
* Harold Lloyd Photos at Silent Ladies & Gents
* BBC Radio訪問Suzanne Lloyd （2002年）
* 
* 相片同生平
*
年金

**年金**係儲蓄保險嘅一種，先分期或者一筆過去供一筆錢，之後就會定期派回報，有啲年金嘅回報可以派到死為止，就叫「終身年金」。年金好多時都係用嚟做退休金。

## 睇埋
*香港年金計劃
呂倫居殊

**呂倫居殊**（，）係美國女演員，電影同舞台劇都有做，亦係導演、作家。佢嘅電影演出生涯跨越75年，由1912年拍默片短片開始一直到1987年。佢俾人尊稱**美國電影第一女士**（**First Lady of American Cinema**），電影表演基礎技巧嘅探索亦歸功於佢。

## 著作
; 自傳類
* *The Movies, Mr. Griffith, and Me* (with Ann Pinchot) (Prentice-Hall, 1969)
* *Dorothy and Lillian Gish* (Charles Scribner's Sons, 1973)
* *An Actor's Life For Me* (with Selma G. Lanes) (Viking Penguin, 1987)
* *Lillian Gish: the Movies, Mr. Griffith and Me,* by Gish co-authored with Ann Pinchot; , W.H. Allen 1969, and  Mercury House, 1988.

## 參考

## 出面網頁
* 
* 
* Lillian Gish at Women Film Pioneers Project
* Lillian Gish papers, 1909–1992, held by the Billy Rose Theatre Division, New York Public Library for the Performing Arts
* 
* Lillian Gish Film Festival in Springfield, Ohio
* The Dorothy and Lillian Gish Film Theater
* Extensive Lillian Gish gallery
* Photographs and bibliography
* 紐約時報：Lillian Gish Biography
* Lillian Gish: First Lady of the Silent Screen
白完

**白完**係安徽嘅蔑稱，將安徽嘅別名「皖」字拆開得來。2011年左右開始，呢個詞喺網上傳開，尤其是上海本地人嘅網絡討論區。據說係因為移居上海嘅安徽人多，但係啲人唔融入本地社會，同上海人成日霎氣，結果引起上海人嘅強烈不滿，「白完」就噉變成安徽人嘅蔑稱。

呢個詞亦激嬲安徽人，佢哋認為噉係上海人歧視佢哋。有安徽人會借題發揮，拉埋上海嘅城市歷史來講，結論係上海人排外，認為上海人「*不配做中國人*」（冇資格做唐人）。有啲皖籍上海居民針鋒相對，發明「滬鱉」（）來稱呼上海人。

## 參考

## 睇埋
* 中國地域歧視
* 予象
* 蝗蟲論
老友記

**老友記**可以係：

* 朋友
* 老人家
* 老友記 (電視劇)，美國電視劇
* 一屋老友記，香港無綫電視嘅電視劇
* 開心老友記，香港無綫電視嘅節目
* 老友記 (電視節目)，香港無綫電視嘅飲食節目
劉謙之

**劉謙之**，彭城人，東晉政治人物。

劉謙之係東晉義熙年間（405年—419年）始興國嘅丞相。當時有奸人徐道期攻陷當時嘅廣州，之後又攻打始興國。劉謙之於是領兵迎戰，大破徐道期，而且乘勝南追，於是乎收復返廣州。消息報到京師之後，劉謙之被陞做振威將軍、廣州刺史。劉謙之官做到太中大夫，著有《晉紀》二十卷。

## 參考
*《廣東通志‧卷三十八》

類:東晉人
類:中國政治人物
謙之
陳充

**陳充**（）字**若虛**，自號**中庸子**，四川成都人，北宋政治人。進士出身。

陳充喺宋朝雍熙年間中進士及第，宋真宗時做到刑部郎中，大中祥符六年（1013年）升做西京御史臺。終年七十，佢臨死前自己幫自己寫墓誌銘。著作有《中庸子集》二十卷。

## 參考
*《宋史》卷四百四十一
*《四川通志》卷八

類:北宋人
阿拉 (吳語)

**阿拉**係吳語寧波話同上海話嘅第一人稱代詞，「我哋」同「我嘅」噉解。第啲地方嘅人有時會用呢個詞指代上海人或寧波人。

## 影響
對於今時今日嘅上海人來講，「阿拉」係一種身份認同嘅象徵。據說「阿拉」來自寧波話。寧波話表示*幾個人*嘅講法，常用「拉」做結尾，譬如「其拉」係「佢哋」噉解。清末及民國時期，大批寧波人移居上海，因此上海方言所受影響幾大。原本上海市區表示「我哋」嘅講法係「伲」同「我伲」，不過喺大批寧波人移民上海之後，「阿拉」變成上海話嘅代表。對於上海出邊嘅人來講，「阿拉」係最多人識嘅上海話單詞。有啲人甚至仲認為「*阿拉上海人*」（我哋上海人）嘅講法係上海人傲慢嘅表現。

## 參考

* “阿拉”親眷寧波人“其拉”勿講上海話
* 朱彰年、周志鋒《阿拉寧波話》，華東師範大學出版社，ISBN 7-5617-0734-7
溫哥華中文圖書館

**溫哥華中文圖書館**（，縮寫：CCLSA）喺加拿大卑詩省溫哥華士達孔拿，1972年建立，係北美洲唯一嘅非牟利中文社區圖書館，所有嘅圖書館員都係義工。溫哥華中文圖書館係加拿大華人社區嘅資料中心，華人讀者嘅閱讀及資訊需要，保存加拿大華人歷史紀錄、學習同研究，推廣中國語文同埋中華文化，加強中西文化交流同埋族裔和諧。

## 歷史
1972年2月，創辦人理事兼館長鄭景元（Allan Cheng）喺政府資助畀士達孔拿社區嘅整治輔助金嘅幫助下，成立溫哥華中文圖書館服務會。呢筆社區整治輔助金嘅用途係要美化並維護社區環境，而同時成為咗中文圖書館建設初期嘅理念。

圖書館喺1972年開辦時只係一個服務士達孔拿區（Strathcona）嘅小型閱覽室（Chinese Reading Room）。經歷多年，已經發展成為一間社區圖書館（Chinese Community Library） 。

圖書館原址喺Hawks Avenue附近。過咗1972年夏天，圖書館得到Local Initiative Program嘅資助，辦公室搬咗去東片打街717號，1979年再搬到東片打街591號現址。

## 藏書
圖書館藏有中文圖書近4萬冊，內容涵蓋各個方面，尤以文學作品著稱。本地主要華人報紙，兩岸三地中文期刊，重有錄音帶，錄影帶，CD以及DVD等聲像資料，線裝書等。同時設有中國語文學習庫同埋華人歷史資料室，大部份嘅書同埋影音材料，都嚟自支持者嘅捐贈。

該館設立嘅中文報摘資料庫剪輯錄入咗地頭主要華文報章，重包括自1997年以嚟嘅華人新聞、社團消息同相關事件等，現有數據42,000幾條，為咗了解、回顧同埋研究本地華社嘅歷史發展。

## 文化活動

受到連年以來地方政府嘅忽視，當時嘅士達孔拿社區亦急迫渴望援助。圖書館嘅早期目標：
*免費提供人力資源，幫助社區居民修整家園
*為社區民眾提供圖樣設計及描繪服務
*幫助社區居民填表向建築管理部門提出必要嘅申請單
*提供一個閱覽室畀大家用嚟閱讀中文報紙雜誌，小說同埋中國文學
*提供一個社區服務中心嚟協調鄰坊
*教育及交際方面嘅需求

随住時代進展，圖書館嘅目標亦漸漸從有形嘅房屋建設整修，轉移到無形嘅文化及康樂服務活動。服務隨之增加咗下列嘅内容：
*圖書館外展服務
*圖書義賣
*兒童故事時間同埋其他娛樂及教育性嘅活動
*各類為青少年或家庭所舉辦嘅活動課程
*語言教學課程（廣東話同埋普通話）
*中文教導電腦，手機以及繪畫課程
*講故事同埋作文比賽
*耆英導向嘅多類型節目以及各種其他活動

中文圖書館每年舉辦各種文化活動以推廣中華文化，例如每年春天嘅兒童講故仔比賽，以及冬天嘅學生中文作文比賽。

## 參考

## 出面網頁
*溫哥華中文圖書館主頁
廣州市第19中學

**廣州市第19中學**係中國廣東廣州冇咗嘅公辦中學，1968年開辦，2003年同廣州市第5中學合併而消失，原先有兩個校區，分別喺海珠區南村路（同福東路入去150m到）同埋金碧花園小區入面。

## 史
間嘢喺1968年成立，初期係間完全中學，1981年取消高中部兼改辦成獨立嘅初中部。期間亦都試過做廣州市籃球傳統學校，曾經喺1996、1998年攞過廣州市中學生籃球比賽嘅初中組冠軍。不過好景唔長，由於海珠區教育部門要解決嗰時太多蔴雀學校嘅問題，宣佈喺2003年9月同五中合併，原先喺2001、2002年入讀19中啲學生搬到金碧花園校區入面繼續讀書直到2004、2005年嘅初中畢業為止。

雖然東校區隨住2002年入讀啲新生畢業之後轉咗畀五中用，但西校區喺2005年9月交咗畀廣州市實驗技工學校做技校用途直到2012年7月搬到從化神崗一帶而撤出，原先19中嘅用地畀返五中兼喺2013年8月拆咗。

## 睇埋
* 廣州市第5中學
* 廣州市實驗技工學校

## 攷

019
青蘿蔔

**青蘿蔔**係蘿蔔其中一個品種，根部呈青綠色，原產中國華北地區，秋冬最當造。

廣東人會將青蘿蔔同紅蘿蔔一齊煲老火湯，譬如「青紅蘿蔔豬骨湯」。

## 出面網頁
*香港食物規格資料庫網站：青蘿蔔
Bungie

**Bungie**係美國一間電子遊戲軟件製作商，1991年成立，出名作品包括即時戰術遊戲《殺無赦系列》。
CentOS

**CentOS**係Linux其中一隻發行版，2004年開始推出，屬開放源碼，源自Red Hat Enterprise Linux同一組原始碼。
DOS

**DOS**（英文全名：**Disk Operating System**，可以譯**磁碟作業系統**或者**磁碟操作系統**），狹義上指同 MS-DOS 兼容嘅一類作業系統；但係廣義上，改個咁嘅名只係標榜可以操作磁碟機。

## 狹義嘅 DOS
喺而今，一般講 DOS 都係狹義咁指微軟寫畀 IBM PC 兼容機用嘅 MS-DOS 同其他廠商推出過嘅其他兼容版本，1980年代尾到1990年代常見。因為 MS-DOS 唔係開源軟件，其他廠商只能夠透過還原工程估個應用程式介面應該點複製，唔會百分百兼容。所以最出名同最多人用嘅係 MS-DOS 一啲都唔出奇。

## 廣義嘅 DOS
但係其實廣義上，或者歷史上，有好多機種都用過 DOS 爾個名，包括大型電腦同個人電腦都有，而且唔同機種嘅 DOS 可以完全冇關係。除咗 MS-DOS 之外，個人電腦嘅例子包括 Apple II 用嘅 Apple DOS。

至於點解要標榜可以操作磁碟機，其中一個原因可以係之前嘅作業系統唔可以，例如 Apple II 本來只能夠操作卡式錄音帶，磁碟機係後來嘅事。
MS-DOS

**MS-DOS**，全名**Microsoft Disk Operating System**，係微軟出嘅DOS系統，亦係最常用嘅DOS系統。IBM 發行嘅版本叫 PC DOS。

微軟公司早期發佈嘅x86個人電腦入面，用嘅係呢個系統。早期Windows 1.0到3.x版發佈嗰時成日靠佢，不過Windows 95發佈之後唔再用佢，喺Windows 2000、XP、2003時，得返安裝界面有些少涉及MS-DOS。自從Windows Vista發佈之後，以後嘅各個版本先至完全拋棄MS-DOS，家下得返個cmd程序先至用到。主要原因係早期MS-DOS系統冇考慮到將來嘅科技發展，造成日後磁碟格式受文件配置表影響好大，加上代碼超多兼複雜。

最基本嘅MS-DOS系統係由喺主引導記錄基礎下嘅BOOT引導程序同IO.SYS、MSDOS.SYS、COMMAND.COM呢三個模塊組成。
MAME

**MAME**係一隻喺個人電腦上面模擬街機電子遊戲嘅免費軟件，1997年推出，用C++寫。
烏里韋

**奧華羅·烏里韋·貝萊斯**（，）係哥倫比亞律師同政治人，2002年至2010年出任哥倫比亞總統。2014年上任參議員。

## 個人榮譽
*  北京大學名譽博士（2005年）

## 攷

類:律師
類:哥倫比亞作家
類:北京大學名譽博士
蝗蟲論

**蝗蟲論**係將外地人叫做「蝗蟲」嘅言論，涉及歧視，排斥外地人。蝗蟲係一種生命力極強嘅昆蟲，喺特定環境會造成蝗災，即係成千上萬蝗蟲出沒，飛過嘅地方啲農作物會俾佢哋冚嘭冷噍爛晒。

## 起源
據牛津英文字典「locust」呢個詞嘅解釋，喺16世紀開始，已經有人用蝗蟲來形容教會神職人員、放貸人、經紀等等。

1901年，英國旅行家喺佢本書《Mount Omi and beyond: A record of travel on the Tibetan border》，引述天主教法國傳教士譚衛道嘅評論，「中國人就好似蝗蟲噉，所到之處寸綠不留」，英文原文節錄：1950年12月出版嘅《時代雜誌》，封面用咗當時啱啱勝出國共內戰無耐嘅中國共產黨領導人毛澤東同大量蝗蟲，表達當年中國人民志願軍好似蝗蟲噉湧入朝鮮半島介入韓戰。

## 香港

2003年港澳個人遊（自由行）政策實施之後，間接造成大量無香港永久居留權嘅中國「雙非孕婦」好輕鬆就可以喺香港分娩。2001至2016年，內地女子喺香港所生嬰兒總數超過32萬人。由於細路喺香港出世就可以擁有香港永久性居民身份，由此享有教育、醫療、房屋等香港社會福利，造成資源分配唔公平，引起香港社會強烈不滿，市民多次上街示威抗議。

2009至2010年，香港互聯網流行以「蝗蟲」來形容部分中國大陸人嘅行為，尤其係高登討論區。2012年初，由於D&G禁止香港人攝影風波及孔慶東辱罵港人事件，加劇香港同中國之間積壓已久嘅矛盾。有網民集體籌款登報反對雙非孕婦喺香港分娩。廣告係一張大街招，上邊一隻草蜢騎住獅子山，寓意蝗蟲侵蝕香港，蝗蟲論因此獲得香港市民以及全世界媒體關注。

另外，部份中國大陸旅客到香港搏命買日用品（譬如嬰兒配方奶粉），或者走私水貨。對自由行旅客行為欠缺文明嘅批評不斷增加，有香港人認為中國大陸人掠奪香港社會嘅資源、侵蝕香港核心價值，亦稱呼呢啲旅客做「蝗蟲」。

## 中國大陸
### 上海
* 自從上海戶籍新辦法實施之後，大量非上海戶籍嘅人移居上海，令上海本地人嘅權益受損，亦造成上海諸多社會問題，令部分上海人對外地人産生不滿。2012年，「異地高考」問題持續發酵，15歲嘅非上海戶籍女仔占海特同屋企人喺大沽路100號市政大廈門口進行「異地高考約辯」，向上海市教育委員會示威，抗議教育政策同高考政策。有上海人不滿示威者嘅訴求，雙方發生衝突。占海特阿爸占全喜後來向《瞭望東方周刊》話，有人高喊「蝗蟲滾出上海！上海不需要外地蝗蟲」。

### 北京
*2013年11月，北京地鐵官方微博發布配圖短文，話「蝗蟲」經過之後嘅10號線，一片狼藉，又話「北京有時候寬容過了頭，對於惡意破壞北京首都的行為，我們只想說『這裡不歡迎你！』」呢番說話引發爭議。

### 溫州人

*溫州商人喺好多地方買樓，推高咗樓價，亦有人因此認為溫州人好似蝗蟲咁可怕。

## 台灣
二二八事件發生嗰時，任職美國駐台北領事館副領事嘅葛超智（George Kerr）後來出嘅書《被出賣的台灣》，認為二戰後接收台灣嘅國民政府嘅行為係「好似蝗蟲噉食晒本島財富，破壞咗成長嘅潛力」。

網絡遊戲魔獸世界嘅台灣玩家亦以「蝗蟲過境」來形容大批中國玩家翻牆湧入台灣伺服器而搞到伺服器不勝負荷嘅現象。呢個用法比香港網民使用「蝗蟲」仲早。

## 星加坡
星加坡亦有網民用「蝗蟲」來形容來自中國嘅移民，主要批評佢哋普遍自大無禮、唔尊重當地文化、唔遵守當地秩序、同本地人爭福利同工作機會等等。尤其是喺「中國留學生批評星加坡狗比人多」、「中國富豪駕駛法拉利肇事」等事件發生之後，星加坡網民廣泛使用蝗蟲論。

## 睇埋
* 蝗蟲廣告
* 低端人口
* 上海外來人口問題
* 莊豐源案
* 中港矛盾
* 香港自治運動

## 參考

## 出面網頁
* 
* 
*
DDR2 SDRAM

**DDR2 SDRAM**係種電腦RAM記憶體嘅規格，2003年推出，取代咗DDR SDRAM，到2007年畀DDR3 SDRAM取代。
X86

**x86**係指一系列由英特爾開發處理器嘅架構，皆因開頭處理器名格式都係「86」字尾，包括Intel 8086、Intel 80186、Intel 80286等等，所以就叫「x86」。佢由初頭16位元嘅架構，先後發展出32位元同64位元嘅架構。
PlayStation Vita

**PlayStation Vita**係Sony PlayStation系列嘅一款手提遊戲機，2011年推出，屬PlayStation Portable嘅後繼產品。

PlayStation Vita喺2019年停產，並冇後繼產品。

## 睇埋
*PlayStation Portable
*Universal Media Disc
安德利斯帕斯特拉納

**安德利斯·帕斯特拉納·阿朗戈** （，）係哥倫比亞政治學家、作家同政治人， 喺1998年至2002年出任哥倫比亞總統。

## 出面網頁